text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Jumat, 11 Maret 2011
Sabun Gandu & Bulao
Sabu gandu nu bentukna pasagi bari raregean siga paragi nyeuseh ngan sagede sabun mandi jeung warnana hejo.
Sedengkeun bulao bentukna kota sagede es citakan kulkas.
Sabun gandu jeung bulao hade pisan keur nyeuseh mah,najan teu loba busa tapi sok ngabersihkeun kokotor.komo bulao mah bisa jadi pangleungit warna kusem.
Ayeuna Sabun Gandu & bulao kasisih ku deterjen nu loba budahna
ASK-PASUNDAN JAYA


c: text/html

text:
Dina Lapak
Fiksimini Basa Sunda
Fikmin # Rahwanayana #
Kocap di Nagara Aléngka nu subur makmur kertaraharja, gumanti aji raja adil palamarta jujuluk Prabu Rahwana nu kakoncara lalaki langit lalanang jagat dipiajrih dipiasih sakumna rahayat.
Sang Prabu nuju nguyung kabingung nandangan tunggara. Ari sabab, anjeuna nampi wartos ti telik pangindra-jala réhna bébéné pamépés haté, Dewi Sinta diiwat ku Sri Rama, raja angkara murka ti Ayodya nu sailon jeung Sugriwa, karaman gerot bangsa wanara ti Kiskenda.
“Mangsana kula numpes kadoliman anjeun, Rama!” Gerentes manah Sang Rahwana. “Tapi kasalametan Sinta leuwih penting.”. Gasik Sang Prabu miang ka Maliawan, leuweung panonoban Rama nu jadi pangbérokan Sinta. Ku kasakténna, Rahwana hasil ngabébaskeun Sinta tina cangkreman Rama sarta dibawa mulang ka Aléngka.
Sri Rama bendu sakalangkung. “Ulah sambat kaniaya, Rahwana, Aléngka baris diratakeun jeung lemah sarta rahayat Andika mo disésakeun hirup!” Kitu gantawangna Sri Rama handaruan.
Kakocapkeun perang teu bisa disingkahan, sasat perang kaadilan ngalawan kadoliman. Pungkasna carita, Rahwana kasambut perlaya, nandonkeun pati ngabélaan nagara, rahayat, wanoja nu dipicintana, sarta sajatining rasa manusa.
Buku ditutup sarta diilo judulna: “Ramayana, Sri Lanka Version”. “Geuning….?”

robotstxt: allowed

filter: keep


text:
Teu béda daun nu ngalakay, tingkalayang maruragan ninggalkeun regang. Nu aya ngan ukur nyésakeun kahanjakal. Dalah dikumaha, péso pangot geus sawarna jeung beureum getih balas nurihan haténa. Peuting geus simpé tina gunem catur, dirina geus teu sanggup ngaréka ungkara kanyaah ka pamajikannana. Nu disebut satia satuhu atawa kecap hianat geus ngamalir kalebah muara kanyeri kapeurih. Sok komo sanggeus pamajikannana ngajukeun gugat cerai ka pangadilan agama. Malah kana ngaran kuasa hukumna geus kacida apalna. Kuasa hukum nu geus dipaké katilu kalina ku pamajikannana.
“Boa-boa….” Gerendengna jadi curiga. “Enya, boa geus biasa keur manéhna mah gugat cerai téh, enya apan manéhna gé nyarita, kawin ka aing nu katilu kalina, unggal hayang diserahkeun kuasa hukumna éta-éta kénéh, jiga nu gampang pisan ceraina téh, boa geus leuwih ti tilu kali….”
“Mana kieu gé nu Maha Kawasa mikanyaah kénéh, untung sawah can kajual, mun laku ti kamari, geus béak…..” gerendengna bari neuteup layung-layung wanci sareupna.


text:
Roay
Roay disebut ogé kacang jawa atawa kekara (Phaséolus lunatus) nyaéta tangkal kacang tina kulawarga Fabaceae (Leguminosae). Di Indonésia Saméméhna ieu tangkal dipelak pikeun panutup taneuh atawa lahan sangkan henteu dipinuhan ku hama gulma, Hasil anu bisa dipanén tina kacang roay nyaéta sikina tina buah anu geus kolot, Sakapeung dipanén sikina dinamangsa gumading kénéh, ogé polongna nyaéta buah roay anu masih kénéh ngora mangsa sikina masih hipu, pucukna ogé bisa dimangpaatkeun pikeun lalab.
Tangkal kacang anu hirupna ngarambat ieu disabaraha daérah dipiwanoh ogé kusebutan kacang roay (Sunda); kårå, kratok (Jawa); kratok, gribig (Madura); saru (Minahasa),[4] jeung kacang beureum (Ptk). Di Malaysia malah katelahna kacang jawa, kacang cina, atawa kekara kratok; di Filipina sibatse simaron, patáni, zabache; di Thailand thua rachamat; jeung di Vietnam dâu ngu[5]. Di tempat-tempat séjénna di pulo Jawa ogé katelah kårå legi, kårå manis, atawa kårå bethik.
Eusi
Ciri mandiriÉdit
Tangkal roay mangrupa terna nyaéta tangkal anu hirupna ngan sausum tapi sakapeung aya ogé anu nahun; tangkalna mangrupa areuy anu ngarambat jangkungna bisa nepikeun ka 0,6 m, tapi di mana areuyna ngarambat kana turus jangkungna bisa nepikeun ka 2–4 m. Akarna bisa nyebar kurang leuwih 1,5–2 m ka jeroeun taneuh .[5]
Daunna ngarendeng tilu dina sagagang, anak daunna lonyod rada méncos panjangna 5—19 cm x 3– 11 cm. Kembangna ngaranggeuy bijil dina sela-sela areuy jeung gagang daun, panjangna bisa nepikeun ka 15 cm, daun anu ngiuhana (braktéola) henteu ragrag. Kembangna laleutik wujud palapahna jiga locéng ; mahkota 0,7–1 cm, aya bandérana jiga tudung, kelirna héjo pias sakapeung aya ogé kelir ganaria; palapahna sakapeung bodas atawa gandaria. Benang sari 10 lambar dina dua beulah. Polongan wujudna lonyod 5–12 cm x 2,5 cm, biasana melengkung jiga useup, sikina 2-4. Siki ukuranna rupa-rupa , wujud, jeung kelir; aya anu jiga ginjal, kupat, atawa buleud; Kelir sarua, aya totol totol (berbintik), bodas, héjo, konéng, Coklat, beureum, hideung, atawa gandola.[5]
Asalmuasal jeung mangpaatÉdit
Citakan:Nutritional value Roay asal mulana ti Benua Amerika, sahenteuna aya dua wilayah nyaéta Amerika Tengah (Meksiko, Guatemala) pikeun kultivar sikina anu laleutik, jeung Amerika Selatan (terutama Peru) pikeun kultivar mibanda siki galaledé. Réngsé mangsa jajahan bangsa-bangsa Barat, kacang roay nyebar ka sakuliah dunya. Pamayang Spanyol mentasan Pasifik ka Filipina, tah ti mimiti di dieu roay nyebar ka Asia, Utamana ka pulo Jawa, Burma, jeung Mauritius. Aya ogé nepi ka nagara Brazilia ku lantaran ayana jual beuli budak beulian nepikeun ogé ka Afrika, utamana wilayah kulon jeung tengah.[5]
Dina ahir abad ka 19, ieu tangkal roay mimiti dipelak di Minahasa, patutur tutur dipelak ogé di pulo Jawa beulah wétan, di dieu ieu pepelakan dimangpaatkeun pikeun ngiuhan atawa panutup taneuh supaya heunteu dipinuhan ku jujukutan anu sakirana bisa ngaganggu pepelakan séjéna gulma. Sanajan dianggap kurang mangpaat jeung hasilna dina ngajaga hama, roay diaggap mibanda mangpaat séjén nyaéta bisa jadi dipelak dina taneuh anu angar, kurang subur tur garing bisa gancang nutupan taneuh anu engkena bisa nimbulkeun ayana humus pikeun nyuburkeun taneuh.[4]
Roay geus dipelak tibaheula kénéh tujuana pikeun ngahasilkeun pangan tambahan. Bisa disayur, sikina bisa diolah pikeun dahareun sambilan (snack) Kacang roay ogé sakapeung dicampur jeung béas pikeun dijieun sangu reumbeuy utamana didaérah Nusa Tenggara Wetan bisa ogé digoréng nepikeun ka garing dijieun lawuh atawa deungeun sangu, jagong, jeung sampeu biasana mah urang Bali. Anu biasa dijadikeun sumber pangan tambahan biasana tina kultivar anu henteu mibanda racun. Sikina bisa dijieun témpé ku jalan maké ragi.[6] Buah anu ngorana dikulub pikeun sayuran Sikina anu geus kolot, hususna kultivar kacang jawa, mibanda kandungan asam sianida, Alatan éta kudu diolah heula saméméh didahar. Bisa dikeueuman dina cai, dikulub, atawa dipeuyeum sangkan racuna leungit. Baheula mah, kacang roay ogé ku urang walanda rijsttaffel.[4]
Siki tina sababaraha kultivar anu séjén ngan saeutik malahan mah hente ngandung racun sianida sama sakali, anun gajadikeun gampang di olah. Di Filipina, Siki Roay garing diolah pikeun dijieun tipung anu loba ngandung protein.[5]
Daunna bisa dimangpaatkeun pikeun parab ingon-ingon/ternak. Dimangpaatkeun ogé pikeun budak leutik nyaéta ubar nyeuri beuteung ku jalan ngarieus daunna dicampur jeung adas pulasari. Bahan pikeun nyelep kadaharan nyaéta ku jalan ngarieus daunna dicampur jeung cai.[4]
KultivarÉdit
Spesies Phaseolus lunatus kawengku tina varietas-varietas liar jeung budidaya (kultivar[7] aya opat golongan kultivar kacang roay/kratok, nyaéta[5]:
- Kacang jawa – ukuran sikina sedeng , beureum -ganola nepikeun ka rada hideung, loba ngandung HCN.
- Kacang burma beureum atawa kacang rangon beureum – sikina leuwih leutik, rada beureum , sintal, sakapeung aya totol beureum. ngan saeutik ngandung HCN.
- Kacang burma bodas atawa kacang rangoon bodas – sikina laleutik, buleud jeung bodas sarua jeung buncis. Ampir teu ngandung HCN.
- Kacang lima – sikina galaledé, bodas atawa rada bodas, buleud. henteu ngandung HCN.
Dicutat tinaÉdit
- ↑ Linne, C. von. 1753. Species plantarum :exhibentes plantas rite cognitas, ad genera relatas, cum differentiis specificis, ... 2: 724. Holmiae : Impensis Laurentii Salvii
- ↑ Jacquin, N.J. von. 1770. Hortus Botanicus Vindobonensis v. 1: 44. Vindobonae : Typis Leopoldi Joannis Kaliwoda, aulae imperialis typographi.
- ↑ Macfadyen, J. 1837. Flora of Jamaica; a description of the plants of that island, arranged according to the natural orders. 1: 279. London : Longman.
- ↑ a b c d Heyne, K. 1987. Tumbuhan Berguna Indonesia 2: 1047-50. Badan Penelitian dan Pengembangan Kehutanan, Bogor. (versi 1916: 333)
- ↑ a b c d e f Baudoin, J.P. 1989. Phaseolus lunatus L. In: L.J.G. van der Maesen & S. Somaatmadja (Editors). Plant Resources of South-East Asia No. 1: Pulses. [Internet] Record from Proseabase, PROSEA (Plant Resources of South-East Asia) Foundation, Bogor, Indonesia. Diakses pada 16-Aug-2013
- ↑ Sastrapradja, Setijati; Lubis, Siti Harti Aminah; Soetarno, Hadi; Lubis, Ischak (1981) [1981]. Sayur-Sayuran. 6:72 – 73. Jakarta:LBN - LIPI bekerjasama dengan Balai Pustaka.
- ↑ Kultivar nyaeta
Tutumbu KaluarÉdit
- (en) FAO : Neglected crops ...
- (en) ILDIS : Phaseolus lunatus L.
- (en) PFAF : Phaseolus lunatus L.
- (en) Plant List : Phaseolus lunatus L.


text:
Kata Seru (Interjeksi) dalam Bahasa Sunda
Di bawah ini beberapa kata seru/kecap panyeluk dalam kalimat:
- Huh, aing mah geus capé-capé masang poto profil di Pésbuk, der kalahkah diléléwé.
- Euleuh-euleuh, éta Nyi Iroh mani tambah geulis waé!
- Éy, si éta mah mun heuay teh sok bari sisidueun.
- Adeuh, duaan waé jeung hansip yeuh?
- Alhamdulillah, kuring lulus ujian génk motor.
- Aduh, naha sirah téh asa jadi péhul kieu, nya?
- Ah, teu percaya saacan Nyai ngabuktikeun cinta ka Akang mah.
- Na, ari manéh kalakuan téh jiga kitu patut.
- Yeuh, ari jadi calon salaki téh kali-kali mah atuh tong ngajak gelut waé calon mitoha.
- Oh, éta mah nini téré kuring nu ka-9!
- Anjir, si éta bisaan euy nguseup hiuna.
- Ambuing, aya ku lenjang kitu éta awak Mpok Nori.
- Sukur, ayeuna manéh geus éling deui.
- Héy, kamana waé?
- Jih, naha teu apal kitu?
- Oh, éta mah kuring gé apal atuh.
- Masya Allah, saha ieu nu ngawur-ngawurkeun paku payung di tengah imah?
- Édun, manéh beuki kasép waé euy.
- Tah, tingali uing mah boga kaléci tilu boboko. - Hah, teu percaya uing mah, sumpah!


text:
sempalan carpon
n……………………………………………. “ kumaha nya euy?” “ ari urang mah teu bisa nangtukeun,kudu milih nu mana. ngan ari ceuk urang mah bisa waé gogoda éta téh” Iwan ngajawab. “ urang gé sabenerna mah sok rajeun mikir ka lebah dinya, sarta ngusahakeun pikeun mopohokeun manéhna. Tapi éta téh da ngan sakeudeung, inget deui inget deui ka dituna mah. Ti mimiti nempo gé da karasa geus aya nu béda. beungeutna mah teu sabaraha geulis, loba nu leuwih geulis, tapi duka kumaha da asa resep nempokeunana téh, teu matak bosen. sipatna ogé matak pikaresepuen pisan ceuk urang mah. Urang mah nu teu bisa poho téh kana sorana, dédéngeueun pisan. Ieu mah duka urang nu géér duka kumaha ngan urang mah ngarasa manéhna gé aya rasa. Manéhna gé ngarasa sok diperhatikeun ku urang.“ “ ari sikep manéh kumaha ka manéhna?” Iwan malah nanya “ puguh nyéta urang téh sok api-api teu nempo mun rajeun teu kahaja panggih gé. Sok sieun apaleun urang merhatikeun waé. Sieun apaleun urang resepeun.” “ naha bet sieun?da ari rasa resep, nyaah, cinta mah hak sakabéh jalma” ceuk Iwan Saré téh rada peuting harita mah, jam 12 kakara saré. Kapikiran waé tuda. Beuki lila téh asa beuki kapikiran. Sakapeung sok dibanding-banding jeung Santi, asa loba unggulna manéhna mah. Sok kaduhung sakapeung mah naha baheula bet rurusuhan jangji rék serius jeung Santi. Da atuh baheula téh keur bener-bener butuh ku nu ngadukung, butuh batur ngobrol, curhat. Keur riuet pisan nyusun skripsi baheula téh. …………………..
Belum ada komentar.
Tinggalkan Balasan
-
Arsip
- Agustus 2017 (2)
- April 2015 (1)
- Februari 2015 (2)
- September 2014 (1)
- Agustus 2014 (2)
- Desember 2013 (2)
- September 2013 (1)
- Juli 2013 (2)
- April 2013 (1)
- Maret 2013 (1)
- Desember 2012 (2)
- Oktober 2012 (2)
-
Kategori
-
RSSEntries RSS
Comments RSS


text:
“Kasak kulnin lâni yakat yalahdi”, mamikpa kau talda yakat laih awas
Roman kal bauyang balna kidika Jerusalén tawani awaihdak duduwa dai kaunah ban kaupak uina taimni, kristian pamilnia bû amput yamnin kidika kukulwa bang dai: ¿witingna dinina balna bitik dapamwi Jerusalén kaupak kalalahwarang yah, Disas yulna dai kapat? Amput yamwarang dai kidika sangka lanin awaskat daunin dini ki. Baibil amput maiyulwa kat kidika wayani akat talma. Kalbaunin balna talnin dini laih awas ki, kaunah pas kristian balna amput wahwi bayayakna kidika manikingkawi.


text:
Wakil Pupuhu Staf Angkatan Udara Marsekal Madya TNI Dede Rusamsi nandeskeun, Indonésia masih loba ngabutuhkeun pilot. Ku kituna, ayana sakola pilot ieu teh bisa nyubadanan kaperluan pilot di Indonésia, ngingetkeun yen ayeuna loba pilot tanaga deungeun anu digawé di maskapai Indonésia.
"Saban taun perlu 800 penerbang anyar. Ti sapuluh sakola pilot anu geus aya ngan ngahasilkeun 250-300 pilot. Jadi masih kurang 300-500 pilot deui alatan industri penerbangan ayeuna keur ceuyah. Kiwari loba kénéh penerbang deungeun anu ka Indonésia, ieu bukti yen urang masih kakurangan," pokna réngsé ngalaksanakeun peletakan batu pertama hanggar, apron katut taxi way Dirgantara Pilot School Tasik di Lanud Wiriadinata, Saptu (30/6/12) dibarengan ku Diréktur utama PT DAE Marsekal Pertama Purn. H. Wasito sarta Walikota Tasikmalaya Syarif Hidayat.
Sumber: Pikiran Rakyat
Hak Cipta ditangtayungan ku undang-undang. Salira diwenangkeun nyutat ieu tulisan - boh sapalih atanapi sagemblengna - kalawan sarat kedah nyerat ngaran nu nulis sareng live link (tumbu anu tiasa di-klik) ka SundaBlog. Mugi janten perhatosan.
Manawi kalandep, mangga tingali seratan sanesna:


text:
Asa Aing Uyah Kidul
Dina sababaraha acara kasundaan, Aki Darya, kasepuhan ti Dangiang Sunda Pakidulan, Tasikmalaya, kungsi bari heureuy nyarita, cenah urang kidul mah (maksudna Tasik kidul) sok disangka degig, da éta kapan tepi ka aya paribasa: Asa aing uyah kidul!
Naha enya éta paribasa atawa babasan téh, ditujulkeun ka urang Tasik pakidulan? Atawa pakidulan nu mana? Naha maké kudu aya paribasa jiga kitu?
Asa aing uyah kidul, mémang sok dilarapkeun ka jalma nu degig, gumedé, asa aing, boga sikep nu réhé, jeung karakter teu pikaresepeun séjénna.
Mun seug dipaluruh tina kekecapanana mah, najan enya éta téh basa Sunda, tapi asalna éta paribasa téh mangrupa “perlawanan kultural” ka para ménak baheula, keur jaman tatar Sunda kaéréh ku Mataram awal abad ka-18.
Jaman harita kabéh pangagung, ménak, atawa nu méménakeun di urang biluk kana pangaruh Mataram. Tingkah laku nyeta-nyeta urang ditu. Malah nyarita gé maké jeung jajawaan. Atawa paling henteu niron urang Jawa, tepi ka di urang aya undak-usuk basa. Basa Jawa malah dianggap leuwih luhur ajénna tibatan Basa Sunda, tepi ka aksara Jawa kapan diparaké ku urang Sunda. Malah dina sasabaraha dékadeu mah aya anggapan yén cacarakan téh (enya, hanacaraka téa) aksara Sunda. Bubuhan bangsa jajahan, urang Sunda di kalangan ménak (ti mimiti aparat désa tepi ka pamaréntahan tingkat kabupatén) jaman harita ngarasa leuwih punjul darajatna mun geus “sarua” jeung ménak urang Mataram.
Dina tingkah laku sapopoé, kalakuan para ménak nu “asa pang-aingna” téh nerap. Boh di lingkungan kulawargana, boh dina lingkungan kamasarakatan nu leuwih lega. Mémang réa nu mikasérab, utamana rahayat nu ngarasa kaparaban ku maranéhna. Upamana para pagawé di lingkungan kulawarga ménak, pangkat bawahan, atawa bangsa cacah nu teu weléh ngarasa hina darajatna dibanding jeung kaum ménak atawa nu pangkatna saluhureun. Bubuhan teu ngambeu atikan nu nétélakeun yén darajat jalma mah sarua mungguh Pangéran nu murbeng alam. Kapan geus biasa pisan, kaum cacah mah nyebut ka para ménak téh ku kecap “Gamparan”. Ari harti gamparan téh bakiak paranti ka cai. Upamana dina kalimah, “Abdi mah sadaya-daya, Gamparan…”
Kecap gamparan ditujulkeun pikeun jalma nu dipikahormat, nu darajatna saluhureun juragan. Upamana diucapkeun ku bawahan ka atasan, ku kaum cacah ka kaum ménak, bari géngsor jeung nyembah. Lian ti éta kecap ditujulkeun pikeun ngahormat (jalma kadua), ogé kecap gamparan téh sakaligus nuduhkeun darajat nu ngucapkeunana (jalma kahiji), nu mapandékeun dirina ngan ukur sadarajat jeung bakiak nu dipaké ku jalma nu dipihormatna. Pikeun nétélakeun yén si ménak mah éstu lain babandingan manéhna, si bawahan téa, si kaum cacah téa.
Pangaruh Mataram gedé pisan dina numuwuhkeun sikep féodal di masarakat urang. Tepi ka ayeuna malah, réa kénéh turunan ménak baheula di urang nu masih kénéh reueus ku jiwa féodalna. Masih reueus ku gelar radén, bari teu weléh jécéh yén manéhna turunan ka sakitu ti radén anu, ti bupati anu, ti patih anu, upamana. Teu apaleun yén jaman geus robah.
Najan loba nu sérab ku maranéhna nu gumedén, nu méménakeun, teu saeutik ogé masarakat nu ngarti, nu teu mikaresep sikep féodal jiga kitu. Najan tara nembrak, sakumaha karakter urang Sunda nu sok neundeun sikep dina semu, tara togmol. Dalah dina sakalieun nyarita gé, sok malibir maké gaya basa nu teu saujratna, maké perlambang atawa métafor, tepi ka urang Sunda mah beunghar ku paribasa. Upamana mun nyawad jalma nu resep agul ku banda batur, disebutna “Adéan ku kuda beureum”. Nu agul ku gelar ménak najan taya pangoba, disebutna “Agul ku payung butut”, jeung sajabana.
Tah, kitu ogé pikeun ka jalma nu boga rasa pangpunjulna, panggindingna, pangkasépna, panggeulisna, panggagahna, sok disebut “Asa aing uyah kidul” atawa “Ieu aing uyah kidul”.
Ieu paribasa téh mapandékeun jalma nu “asa pang-aingna” kana uyah kidul. Naha naon nu disebut uyah kidul téh? Tangtu wé, uyah buatan urang kidul? Kidul nu mana?
Kecap “kidul” nuduhkeun tempat dijieunna éta uyah, nyaéta di Laut Kidul. Ari laut kidul téh sesebutan urang baheula ka Lautan Hindia atawa nu ayeuna disebut Samudera Indonésia. Lantaran di tatar Priangan (atawa tatar Sunda) baheula mah tara aya nu nyieun uyah, nya nu kungsi kakoncara téh baheula uyah buatan masarakat nu dumuk di basisir Laut Kidul nu perenahna di Yogyakarta. Kawentar hadé kualitasna uyah laut kidul téh baheula mah, najan ceuk nu apal cara nyieunna mah éta uyah téh kurang beresih.
Ari cara nyieunna kieu. Mimitina nu rék nyieun uyah téh nyieun heula tambak di sisi basisir, kira-kira satumbak pasagi. Ari satumbak téh sarua jeung 3,77 méter (mimindengna sok dijejegkeun jadi 4 méter). Terus dibanjuran ku cilaut. Sanggeus kapanasan tur keusikna tuhur deui, caina saab, jadi tinggal uyah nu napel dina keusik. Geus kitu, cur deui dicician cilaut, nepi ka dua tilu kalina. Ari geus tuhur pisan, heug keusik nu pangluhurna téh digundukkeun, terus disupkeun kana wadah nu disebut turas.
Geus kitu turas téh dicician deui cilaut, bari ti handapna ditandéan nu jajambaran. Éta cai beunang nuras dibawa ka saung, laju ditaheur. Mun geus ngagolak terus disiukkan, cur dicicikeun kana aseupan, ditandéan ku jajambaran. Ari di handapeun aseupan téa digantungan ku régang awi. Jadi cai tina aseupan téh mapay kana éta régang. Sabot keur kitu, cai kaburu tiis, tuluy jadi uyah deui. Nu lembutna narapel. Lembutna alahbatan meunang meuleum. Ari nu baradagna ragragan kana jajambaran téa. Beuki mindeng nyician, beuki kandel nu narapel kana régang téh.
Tangtu wé, ieu téh téhnik nyieun uyah urang pakidulan Yogya baheula. Uyahna kapaké ku masarakat, malah dijual tepi ka daérah urang. Maké sok disebutkeun ku nu ngajualna, yén ieu mah uyah kidul, pikeun narik ati nu meuli.
Lantaran kawentar pangsét pisan, malah aya semu pait dina pangsétna, uyah kidul téh “diinjeum” pikeun dipapandékeun ka jalma nu asa pangpunjulna, utamana ka jalma nu asa aing pangménakna, asa aing turunan ménak, jaman baheula. Nyaéta jalma nu hirupna ngawula ka Mataram téa. Pan Mataram téh ayana di Jawa, lain? Enya.
Nepi ka ayeuna, sok rajeun éta paribasa téh dipaké kénéh, pikeun ka jalma nu asa aing téa. Malah ngalegaan ayeuna mah, lain ukur ka jalma nu asa pangménakna, tapi ogé ka jalma nu ngarasa leuwih luhur darajatna, nu asa panggagahna, pangpinterna, pangkasépna, jeung sajabana ti éta.***
NAZARUDDIN AZHAR
Pangarang
Nu bade nyutat atanapi mosting deui dina blog, mangga, mung sebatkeun sumberna nya…
Posted on 5 Februari 2011, in esei and tagged asa aing uyah kidul. Bookmark the permalink. Tinggalkan komentar.


text:
Dataran luhur Diéng
Dataran Luhur Diéng nyaéta wewengkon vulkanik aktif di Jawa Tengah, nu asup ka wewengkon Kabupatén Banjarnegara jeung Kabupatén Wonosobo. Perenahna di kuloneun kompléks Gunung Sindoro jeung Gunung Sumbing.
Diéng luhurna rata-rata kira-kira 2.000 m luhureun pabeungeutan laut. Hawa aya di sabudeureun 12—20 °C wanci beurang sarta 6—10 °C nalika peuting. Dina usum katiga (Juli jeung Agustus), hawana bisa tepi ka 0 °C nalika isuk tur nimbulkeun ibun nu beku nu ku penduduk dinya mah disebut bun upas ("ibun racun") lantaan nyababkeun karuksakan kana pepelakan.
Sacara administrasi, Diéng mangrupa wewengkon Désa Diéng Kulon, Kacamatan Batur, Kabupatén Banjarnegara jeung Diéng ("Dieng Wetan"), Kacamatan Kejajar, Kabupatén Wonosobo. Ieu wewengkon mangrupa salah sahiji wewengkon pangmencilna di Jawa Tengah.
Eusi
Étimologi[édit | édit sumber]
Ngaran Diéng asalna tina gabungan dua kecap basa Kawi: "di" nu hartina "tempat" atawa "gunung" sarta "Hyang" nu hartina (Déwa). Ku kituna, Diéng hartina déerah pagunungan tempat para déwa katut déwi cicing.[1] Téori séjén nerangkeun, yén Diéng asalna tina basa Sunda ("di hyang") sabab diperkirakeun dina mangsa pra-Medang (kira-kira abad ka-7 Maséhi) ieu daérah aya dina pangaruh pulitik Karajaan Galuh.
Géologi[édit | édit sumber]
Dataran luhur Diéng (DLD) nyaéta dataran kalayan aktivitas vulkanik di handapeun pabeungeutananan, saperti Yellowstone atawa Dataran Luhur Tengger. Saenyana mah ieu téh mangrupa kaldéra nu dilingkung ku gunung-gunung di sabudeureunnana. Loba kawah minangka tempat kaluarna gas, saab katut material vulkanik lainnya. Ieu kaayaan kacida ngabahyakeun penduduk nu nyicingan ieu wewengkon, kabuktian ku bituna gas Kawah Sinila 1979. Lain ukur gas racunan, tapi bisa jadi aya lini, bitu leutak, urug katut caah.
Lian ti kawah, aya ogé situ-situ vulkanik nu eusina cai pacampur jeung walirang antukna kelirna has konéng semu héjo.
Sacara biologi, aktivitas vulkanik di Diéng menarik ku sabab kapanggih sababaraha spésiés baktéri térmofilik ("resep panas") dina cai-cai panas deukeutun kawah nu bisa dipaké keur nyingkabkeun lalangsé ngeunaan kahirupan munggaran di bumi.
Kawah-kawah[édit | édit sumber]
Kawah aktif di Diéng mangrupa kepundan keur aktivitas vulkanik di sahandapeun dataran luhur. Kagiatan ngawaskeun aktivitas dilakukeun ku PVMBG ngaliwatan Pos Paniténan Diéng di Kacamatan Karangtengah. Di handap ieu mangrupa kawah-kawah aktif nu diawaskeun:
- Candradimuka
- Sibanténg
- Siglagah
- Sikendang, boga poténsi gas racunan
- Sikidang
- Sileri
- Sinila, boga poténsi gas racunan
- Timbang, boga poténsi gas racunan
Kawah Sibanténg[édit | édit sumber]
Sibanténg perenahna di Désa Diéng Kulon. Ieu kawah kungsi bitu fréatik bulan Januari 2009 (15/1)[2], nu nyababkeun wewengkon pelesir Diéng kudu ditutup sababaraha poé keur ngantisipasi kajadian musibah karacunan gas. Bitu leutakna kadéngé tepikeun ka 2 km, ngaruksak leuwung bogana Perhutani di sabudeureunnana, tur nyababkeun urug nu ngabendung Kali Putih, anak Walungan Serayu.
Kawah Sibanténg kungsi ogé bitu bulan Juli 2003.
Kawah Sikidang[édit | édit sumber]
Sikidang mangrupa kawah di DLD nu pangkasohorna dianjangan ku wisatawan sabab panggampangna didatangan. Ieu kawah kasohor alatan liang kaluarna gas pundah-pindah terus dina hiji wewengkon nu lega. Ku alatan ieu pasipatan téa asal muasalna ngaran Sikidang téh sabab warga satempat ningali pundah-pindahna kawah lir ibarat kidang.
Kawah Sileri[édit | édit sumber]
Sileri nyaéta kawah pangaktifna nu kungsi bitu sababaraha kali (dumasar catetan: taun 1944, 1964, 1984, Juli 2003, katut Séptémber 2009). Dina aktivitas fréatik pangpandeurina (26 Séptémber 2009) mucunghul tilu liang kawah anyar nu dibarengan ku mancerna material nu luhurna 200 méter.[3]
Kawah Sinila[édit | édit sumber]
Sinila perenahna di Désa Batur, Désa Sumbéréjo, jeung Désa Pekasiran, Kacamatan Batur. Kawah Sinila kungsi bitu isuk-isuk taun 1979,[4] percisna 20 Pébruari 1979. Lini nu disababkeunnana ngabalukarkeun warga lalumpatan kaluar ti imah, tapi maranéhannana tuluy kapegat ku gas racun nu kaluar ti Kawah Timbang balukar tina bituna Sinila.[2] Sajumlah warga (149 jiwa) katut ingon-ingon palastra karacunan gas karbondioksida nu kaluar sarta sumebar ka wewengkon padumukan.
Kawah Timbang[édit | édit sumber]
Timbang nyaéta kawah nu perenahna di deukeuteun Sinila sarta boga aktivitas sedeng. Sanajan kurang aktif, ieu kawah mangrupa sumber gas CO2 konsentrasi luhur nu ngahakan ratusan korban taun 1979. Ieu kawah terahir kacatet ngalaman ningkatna aktivitas dina bulan Méi 2011 nu nyemprotkeun haseup bodas nu luhurna 20 méter, ngaluarkeun CO2 dina konséntrasi nu ngaleuwihan wates aman (1.000 ppm, konséntrasi normal di udara ngadeukeutan 400 ppm) tur ngabalukarkeun lini vulkanik[5]. Dina tanggal 31 Méi 2011 isuk-isuk, ieu kawah ngaleupaskeun deui gas CO2 nu nepi ka 1% v/v (100.000 ppm) dibarengan ku lini trémor. Balukarna sakabéh aktivitas dina radius 1 km dicaram sarta warga Dusun Simbar jeung Dusun Sérang diungsikeun [6].
Punclut-punclut[édit | édit sumber]
- Gunung Sumbing (3.387 m)
- Gunung Sindoro (3.150 m)
- Gunung Prahu (2.565 m)
- Gunung Pakuwaja (2.595 m)
- Gunung Sikunir (2.463 m), tempat pelesir, deukeut Sembungan
Situ vulkanik[édit | édit sumber]
- Talaga Warna, objék pelesir kalayan tempat patapaan di deukeuteunnana
- Talaga Cébong, deukeuteun désa wisata Sembungan
- Talaga Merdada
- Talaga Pengilon
- Talaga Dringo
- Talaga Nila
Iklim[édit | édit sumber]
Diéng boga iklim haneut turn sedeng. Hujan mindeng turun di wewengkon Diéng, malah sok sanajan usum katiga ogé. Dumasar kana klasifikasi iklim Köppen, Diéng kaasup kana golongan Cfb. Rata-rata hawa taunan di Diéng nyaéta 14.0 °C.[7]
Obyék wisata[édit | édit sumber]
Sasabaraha titinggal budaya katut alam geus dijadikeun objék wisata nu dikokolakeun babarengan ku dua kabupatén, nyaéta Banjarnegara jeung Wonosobo. Di handap ieu sababaraha objék pelesir di Diéng.
- Talaga: Talaga Warna, hiji talaga nu mindeng mintonkeun nuansa warna beureum, héjo, bulao, bodas, jeung lumayung; Talaga Pengilon, nu perenahna pagigir-gigir jeung Talaga Warna, unikna kelir cai di ieu talaga mah hérang siga nu teu pacampur jeung walirang. Kaunikan lianna nyaéta nu ngawatesan Talaga Warna jeung Talaga Pengilon ukur mangrupa pajukutan nu ngawangun siga ranca leutik; Talaga Merdada, mangrupa talaga panggedéna di antara talaga nu aya di Dataran Luhur Diéng, caina nu tara kungsi orot dijadikeun sumber pengairan keur huma tatanén, malahan mah ieu talaga dipaké keur nu ngaruseup pikeun nyalurkeun karesepna atawa wisatawan nu ukur nguriling dina parahu leutik nu diséwakeun ku penduduk satempat.
- Kawah: Sikidang, Sileri, Sinila (bitu tur ngaluarkeun gas racun taun 1979 kalayan korban 149 jiwa), Kawah Candradimuka.
- Kompléks candi-candi Hindu nu diwangun nalika abad ka-7, di antarana: Candi Gatotgaca, Candi Bima, Candi Arjuna, Candi Semar, Candi Subadra, Candi Srikandi, Candi Setyaki, Gangsiran Aswatama, katut Candi Dwarawati.
- Guha: Guha Semar, Guha Jaran, Guha Sumur. Perenahna di antara Talaga Warna jeung Talaga Pengilon, sering dipaké patempatan keur olah spiritual.
- Sumur Jalatunda.
- Dieng Volcanic Theater, téater keur ningali pilem ngeunaan kagunungapian di Diéng.
- Musieum Diéng Kailasa, nyimpen artefak sarta méré informasi ngeunaan alam (géologi, flora-fauna), masarakat Diéng (kahirupan sapopoé, tatanén, kapercayaan, kasenian) sarta warisan arkéologi ti Diéng. Boga téater keur lalajo pilem (kiwari ngeunaan arkéologi Dieng), panggung terbuka di luhureun hateup musieum, sarta réstoran.
- Cinyusu Walungan Serayu, nu mindeng disebut Tuk Bima Lukar (Tuk = cinyusu).
Tatanén[édit | édit sumber]
Wewengkon Diéng ngahasilkeun sayuran dataran luhur keur wewengkon Jawa Tengah. Kentang mangrupa komoditas utama. Lian ti éta, wortel, kubis, katut babawangan dihasilkeun ti ieu wewengkon. Lian ti sayuran, Diéng ogé mangrupa séntra panghasil gedang gunung (carica), supa, buah kemar, katut purwaceng.
Tapi, ku sabab aktivitas tatanén nu kasida mekarna, wewengkon leuweung di punclut-punclut pagunungan ampir béak dikonvérs jadi lahan pepelakan sayur.
Lapangan geotermal[édit | édit sumber]
Wewengkon Diéng aktif kénéh sacara géologi tur loba mibanda sumber-sumber énérgi hidrotérmal. Aya tilu lapangan hidrotérmal utama, nyaéta Pakuwaja, Sileri, katut Sikidang. Dina katiluna aya fumarola (kawah uap) aktif, balong leutak, katut lapangan uap. Cinyusu panas kapanggih, misalna, di Bitingan, Siglagah, Pulosari, katut Jojogan, kalayan hawa rata-rata mulai ti 25 °C (Jojogan) tepi ka 58 °C (Siglagah)[8]. Wewengkon Sikidang mah geus mimiti dimangpaatkeun minangka sumber énérgi hidrotérmal.
Catetan suku[édit | édit sumber]
- ↑ Central Java hand book (2 ed.). Indonesia: Provincial Government of Central Java. 1983.
- ↑ a b G. Dieng alert level II, Waspada. PVMBG 15-01-2009
- ↑ Kawah Sileri Lontarkan Lumpur Panas Sejauh 200 Meter. Kompas 27 Séptémber 2009.
- ↑ Sudarman. Menyaksikan Bencana Sinila lewat Film. Suara Merdeka daring edisi 16-07-2005. Diakses 30-01-2009.
- ↑ Kawah Timbang Dieng Keluarkan Gas Beracun Pikiran Rakyat Online. Edisi Rabu, 25/05/2011.
- ↑ Liliek Dharmawan. Gas Beracun Kawah Timbang Meningkat 10 Kali Lipat, Dua Dusun Dikosongkan. Media Indonesia daring. Edisi 31 Mei 2011.
- ↑ a b http://en.climate-data.org/location/623617/
- ↑ Dieng Geothermal Field. Artikel di Geothermal Indonesia (blog). Rilis 7 Mei 2009


text:
1. Sare’at (nyepeng pageuh kana hukum/undang-undang Alloh)
2. Hakekat (ngaapikan tina sare’at : saperti waro ngalap cukup ku barang sakedik)
3. Tarekat (jalan nu dipake pikeun ngadugikeun diri ka Alloh)
Eta sadayana tiasa dugi ka kenging nur ma’rifat (cahaya ma’rifat )
Ciri jalma anu beriman antara lain daek tutup orat. Ari ditiung lain ciri haji, lain ciri santri tapi ciri jalma anu iman. Dawuhan Junjunan Rosululloh SAW:
“Ari kasampurnaan jelema anu beriman nyaeta dimana-mana eta jalma ngalakukeun perkara anu leuwih penting.”
Ciri-ciri jalma nu cinta :
1. Ati nganteng / ngait salilana kanu jadi kabogohna.
2. Jelema anu cinta mah sok gede timburuan.
3. Rela berkorban demi kabogohna. Berkorban naon bae najan harta, waktu, bahkan nyawa dikorbankeun demi kabogohna.
4. Tara pamrih, teu ngaharep pamere kabogoh, hayangna teh mere lain hayang dibere ku kabogoh.
5. Tara wani nyieun laku anu matak jadi ngewa ka kabogohna.
6. Sakabeh gerak-gerik hayang kaanggo ku kabogoh.
7. Kasalahan saeutik dina diri urang sok diangap gede.
8. Dimana dibere ku kabogoh najan saeutik dianggap berharga / dianggap gede artina jang dirina.
9. Leungit kanyeri.
10. Teu susah dipenta.
11. Euweuh kakeueung.
Tah eta ciri na cinta diluhur teh ngacik ka diri jalma anu keur mikabogoh ka hiji jalma. Pon kitu deui para wali-wali Alloh nu tos cinta ka Alloh ka Rosul mah pasti sami sapertos kitu malah kanggo aranjeuna mah langkung ti batan kitu. Kukuh pengkuh istiqomah nu teu kaudag ku jalma-jalma awam model urang ieu dina roja sareng khouf na dina ibadahna ka Alloh ka Rosul, sehingga kenging martabat anu luhur dimungguheuna Alloh sareng Rosulna, malah mandar balik dipikacinta ku Alloh ku Rosul.
Bahan tafakuranneun kanggo urang sadaya mun enya urang hoyong bagja dunya akheratna.
Mugi gusti ngarizkian kaabdi sadaya kanggo tiasa kumaula ka Alloh ka Rosulna sing sapertos para wali-wali Alloh nu siang sareng wengina pinuh ku warnaning ibadah ka Mantenan nana Alloh.
*http://majlisasysyifaa.wordpress.com/2010/02/09/rutinan-pangaduan-heubeul-salasa-19-juni-2001/
Description : Ringkesan Ceramah Kiayai Muhyiddin Abdul Qodir Diantara jalan urang pikeun nepi ka Alloh, kudu ngambah tilu perkara : 1. Sare’at...


text:
Batu tamperan
Batu tamperan atawa batuan sédimén nyaéta salah sahiji ti tilu golongan utama babatuan (sajaba ti batu beku jeung batu métamorfosis) anu kawangun ngaliwatan tilu cara utama: bobona batuan séjén (clastic); namper (deposition) alatan aktivitas biogénik; sarta panamperan (precipitation) tina larutan. Wanda babatuan umum kawas batu kapur, batu keusik, sarta lempung, kaasup kana batuan tamperan. Batu tamperan ngawengku 75% tina beungeut bumi.
Ngaran batuan sedimén biasana dumasar kana badagna siki nu nyusun batu kasebut. Ngaran-ngaran kasebut nyaéta: bréksi, konglomérat, batukeusik, batu lempung.
- Bréksi nyaéta batu sédimén kalayab ukuran siki leuwih badag ti 2 mm sarta wangun siki anu nyiku.
- Konglomérat nyaéta batu sédimén kalayan ukuran siki nu leuwih badag ti 2 mm sarta wangun siki anu melengkung.
- Batu keusik nyaéta batuan sédimén kalayan ukuran siki antara 2 mm nepi ka 1/16 mm.
- Batu lanau nyaéta batuan sédimén kalayan ukuran siki antara 1/16 mm nepi ka 1/256 mm.
- Batu lempung nyaéta batu sédimén kalayan ukuran siki nu leuwih leutik ti 1/256 mm


text:
Nama & Asal Daerah
PUTRA: 1. Aan Andrian Kot. Bogor 2. Abdul Aziz Kota Sukabumi 3. Abdul Toyib Sodikin Kab. Sumedang 4. Abu Yazid Afif Kab. Cirebon 5. Agus Mulyana Kab. Garut 6. Agus Tri Adriansyah Kab. Garut 7. Andhika Kot. Bogor 8. Arip Perbawa Kab. Ciamis 9. Arpan Zaeni Kab. Garut 10. Asep Sadili Kab. Majalengka 11 Cucu Muhamad Irsad Kota Tasikmalaya 12. Dadan Ahmad Dani Kab. Purwakarta 13. Dede Qurniawan Kab. Subang 14. Dede Sani Kot. Tasikmalaya 15. Dedi Pramiyadi Kot. Cirebon 16. Fadjar Iftikhar Kot. Bekasi 17. Fahmi Amrullah Kab. Majalengka 18. Fiqi Faisal Kot. Cirebon 19. Galih Gantina Kab. Sumedang 20. Gunawan Kab. Cianjur 21 Hadiansyah Ismawan Kot. Sukabumi 22. Hendi Nur Akbar Kab. Majalengka 23. Heri Setiawan Kab. Majalengka 24. Hidayat Kab. Ciamis 25. Ilham Lagia Kab. Sukabumi 26. Jejen Jaenudin Kab. Sukabumi 27. Kankan Khidir A Kab. Bandung 28. Mamat Rasmat Kab. Majalengka 29. Mazdudin Al Karmani Kab. Bandung 30. Miftahul Hasan Kot. Bogor 31. Misdan Ramdani Kab. Bandung 32. Mukti Ageng Wicaksono Kot. Bekasi 33. Mulana Kab. Cirebon 34. Nurcholis Kab. Cirebon 35. Okta Sulaeman Kab. Tasikmalaya 36. Padlun Kab. Ciamis 37. Pipin Rahayu Kab. Bandung 38. Rahmat Muhamad Nurhadi Kot. Cimahi 39. Ranu Sudarmansyah Kab. Garut 40. Ricky Sidik P Kab. Bandung 41. Ridha Anshari Jiwa Kab. Indramayu 42. Ridwan Fadlika Kab. Subang 43. Rival Rinaldi Kab. Subang 44. Rumadi Kot. Cirebon 45. Sefchullisan Kab. Cirebon 46 Suherlin Kab. Subang 47. Sulthon Ibrahim Kab. Indramayu 48. Supriatna Kab. Ciamis 49. Taufik Haekal K Kab. Bandung 50. Veri Anggriawan Kab. Majalengka 51. Wampani Sidiq Kab. Cirebon 52. Yandhi Nugraha Kab. Karawang 53. Yayan Yandi Kab. Bandung 54. Yuda Putra D Kab. Bandung PUTRI: 55. Ayi Sulastri Kab. Ciamis 56 Devi Kusniati Kab. Purwakarta 57. Dewi Purwati Kab. Cirebon 58. Evi Yulia Himawati Kab. Majalengka 59. Friska Sandra Pamela Kab. Bandung 60. Ina Nuraeni Kot. Bandung 61. Liseu Kab. Sukabumi 62. Maslah Siti Kab. Tasikmalaya 63. Neneng Saadah Kab. Bandung 64. Pipin Aprianti Kab. Ciamis 65. Riska Fitriyani Kab. Subang 66. Rista Permatasari Kab. Tasikmalaya 67. Yuli Yuliani Kab. Sumedang.
Panggilan
Informasi Terbaru Angkatan 13
- Rival Rinaldi wafat pada hari Minggu, 12 April 2009 dalam musibah yang terjadi di Pantai Pangandaran. Berita: Pikiran Rakyat.
- Blog : http://antartika13.wordpress.com/
PELEPASAN SISWA ANGKATAN XIII DI GEDUNG SATE OLEH GUBERNUR JAWA BARAT
TANGGAL 21 JUNI 2010 :
PERPISAHAN ANGKATAN XIII DI AULA BINA SISWA SMA PLUS CISARUA
TANGGAL 22 JUNI 2010 :
POST KHUSUS ANGKATAN XIII:
-
Prestasi Angkatan XIII
-
Pelepasan Angkatan XIII
-
Paturay Tineung Angkatan XIII
-
Road to Paturay Tineung Season 1
-
Road to Paturay Tineung Season 2
-
Road to Paturay Tineung Season 3
-
Road to Paturay Tineung Season 4


text:
Audit
Audit mangrupa ngumpulkeun sarta mariksa bukti nu aya patalina jeung inpormasi pikeun nangtukeun sarta nyieun laporan ngeunaan tingkat kasaluyuan antara inpormasi jeung kriteria nu geus ditangtukeun.[1] Audit kudu dilakukeun ku nu boga kaahlian sarta independen.[1] Audit bisa digolongkeun kana tilu rupa, nyaéta audit operasional (operasional audit), Audit kapatuhan (audit compliancy), jeung audit laporan kauangan (financial statement audit).[1]
Eusi
Audit Operasional (Operasional Audit)[édit | édit sumber]
Dina audit jenis ieu, audit nu dilakukeun fokus ka pamariksaan efisiensi sarta efektivitas operasional perusahaan.[1] Bukti nu dikumpulkeun nu aya patalina jeung operasional perusahaan dibandingkeun jeung standar atawa kabijakan nu lumaku nu geus ditangtukeun ku perusahaan.[1] Hasilna mangrupa rékoméndasi nu ditepikeun ka pihak perusahaan. [1]
Audit Kataatan (Compliance Audit)[édit | édit sumber]
Palaksanaan audit kataatan ditujukeun pikeun nangtukeun tingkat kapatuhan audit kana aturan, prosedur, atawa regulasi nu ditangtukeun.[1] Hasil tina audit kapatuhan dilaporkeun ka pihak manajemén salaku pihak utama nu aya patali jeung tingkat kapatuhan perusahaan ka prosedur sarta regulasi atawa aturan.[1]
Audit Laporan Kauangan (Financial Statement Audit)[édit | édit sumber]
Dina palaksanaan audit laporan kauangan, auditor kudu fokus nangtukeun tingkat kawajaran jeung tingkat kasaluyuan antara laporan kauangan jeung standar akuntansi nu lumaku kayaning PSAK, IFRS, jeung GAAP.[1] Tingkat kawajaran laporan kaungan ditangtukeun dumasar kana bukti--bukti nu geus dikumpulkeun ku auditor.[1] Hasil audit ngeunaan tingkat kawajaran laporan kauangan dipedalkeun dina laporan audit nu eusina mangrupa opini ti Auditor.[1]
Audit Investigatif[édit | édit sumber]
Audit investigatif nyaéta:
- "Runtuyan kagiatan pikeun mikanyaho (mikawanoh), ngaidentipikasi (nangtukeun), jeung nguji (nalungtik) sacara jéntré informasi jeung fakta nu aya pikeun ngébréhkeun kajadian nu sabenerna dina raraga ngabuktikeun pikeun ngarojong prosés hukum dina kasus dugaan ayana panyaléwéngan nu bisa ngarugikeun hiji éntitas (perusahaan, nagara, organisasi, daérah, jsb)".[1]
- "neangan kabeneran, dina kapentingan kaadilan sarta luyu jeung spésifikasi dina hukum".[1]
Jadi, auditing téh nyaéta hiji runtuyan kagiatan ngeunaan:[1]
- Prosés ngumpulkeun sarta ngaevaluasi bahan bukti.[1]
- Informasi nu bisa diukur. Informasi nu dievaluasi nyaéta informasi anu bisa diukur.[1] Hal anu sifatna kualitatif kudu dikelompokkeun dina kelompok nu bisa kaukur, ku kituna bisa dipeunteun dumasar kana ukuran jelas, pikeun conto Alus Pisan, Alus, Cukup, Goréng, jeung Teu Alus ukuran jeung patokan jelas.[1]
- Entitas ékonomi. Pikeun ngécéskeun yén nu diaudit éta téh hiji lembaga, boh Pausahaan, Divisi, atawa nu sejenna.[1]
- Dipigawé ku jalma (atawa sababaraha jalma) anu kompetén sarta mandiri ataa independent anu disebut salaku Auditor.[1]
- Nangtukeun kasaluyuan informasi jeung patokan panyaléwéngan nu geus kapanggih.[1] Panangantuan éta kudu dumasar kana ukuran nu jelas. Hartina, ku kriteria atawa patokan mana éta disebut nyaléwéng.[1]
- Ngalaporkeun hasilna. Laporan ngandung eusi informasi ngeunaan kasaluyuan antara informasi nu geus diuji jeung kriteria, atawa teu saluyuna informasi nu diuji jeung patokan atawa kriteria sarta ngébréhkeun kanyataan nngeunaan teu saluyuna informasi éta.[1]


text:
Dina dunya lawak nasional, pangaruh heureuy Sunda teu bisa dilalaworakeun. Sebut wae upamana grup lawak de Bodor (Abah Us us saparakanca) atawa de Kabayan (Kang Ibing saparakanca). Maranehanana bisa disebut panaratas dina ngawanohkeun kasundaan sacara nasional. Mun teu salah, De Kabayan lahir tina acara bobodoran di radio Mara Bandung. Malah nepi ka kiwari, Kang Ibing jeung Aom Kusman, dua di antara personil De Kabayan, masih pirajeunan siaran di Radio Mara.
Taun 90-an, grup bodor Sunda kungsi nyirorot pamorna, kasilih ku Srimulat, bobodoran dina nuansa Jawa. Mahabu malah, nepi ka acara-acara bodor atawa lawak dina TV didominasi ku Srimulat atawa para anggotana sacara pribadi.
Basa Srimulat mimiti nyirorot pamorna, grup bodor Sunda nguniang deui. Upamana bae grup P Project, nu sanajan ngaranna make basa Inggris, tapi bobodoranana tetep nyoko dina bobodoran Sunda nuansa modern. Idiom-idiom Sunda mimiti akrab dina pentas bodor nasional. Grup anu tadina dingaranan Padhyangan ieu oge asalna tina acara bobodoran di radio Oz Bandung, Ozerba. Personilna campuran mahasiswa Unpad jeung Unpar. Sering manggung di kampus kampus di Bandung. Awal karir nasionalna dimimitian basa dikontrak ku SCTV. Ti dinya ngaran Iszur, Denny Chandra, jeung Joe saparakanca geus jadi sabiwir hiji. Nya kelompok ieu pisan nu mimiti ngagarap bodor sacara daria. Maranehanana ngabogaan sababaraha divisi pikeun ngagarap ilustrasi musik, sound effect, kostum, naskah jsb.
Kabehdieunakeun aya acara Extravaganza di Trans TV. Pamaenna didominasi ku urang Sunda. Beda ti kalolobaanana grup lawak saperti Srimulat upamana, extravaganza ngandelkeun script tur teu kaci loba teuing improvisasi. Ku sabab loba urang Sundana, grup atawa acara ieu oge karasa pisan nuansa Sundana.
Basa TPI ngayakeun Lomba Lawak API (Audisi Pelawak Indonesia), loba grup lawak asal Bandung (baca: Sunda) nu katembong potensina. Malah juarana ge ti Bandung, SOS. Nu kaitung nyongcolang ti grup SOS, aya personilna nu alus ngawih Sundana, Sule. Ngadenge gelak-gelikna Sule nembang Sunda, kuring jadi inget ka Mang Ukok jeung Mang Utun ti Jenaka Sunda (mun teu salah). Jaman kiwari geus arang pisan budak ngora nu mibanda kamampuh saperti Sule. Lian ti eta, aya Oni anu ti rupa nepi ka rengkak paripolahna nyeples Kang Ibing.
Mun nengetan hal-hal anu ditataan di luhur, asa teu salah mun urang ngarasa reueus. Urang Sunda, leupas tina sagala kahengkeranana, tetep mibanda potensi anu teu bisa dilalaworakeun. Buktina maranehanan bisa kitu teh salah sahijina ku sabab teu era ngasongkeun konsep anu nyoko dina ajeg-ajeg kasundaan. Idiom idiom ekspresi kasundaan nu dikahareupkeun ku maranehanana tetela geus jadi ciri nu mandiri, tur dipikaresep lain ku urang Sunda wungkul.
Lamun dina dunya hiburan (dina hal ieu: lawak) urang Sunda bisa nembongkeun 'sihung', asa piraku mun dina ambahan sejen urang teu bisa kitu. Nu penting kudu aya kasadaran ti urang salaku urang Sunda, ulah nepi ka era nembongkeun jatidiri kasundaan. Tong era ngaku urang Sunda, tong era nyarita ku basa Sunda, tong era nembongkeun yen urang mibanda jatidiri kasundaan.
Mun urang boga budak, ajak nyarita ku basa Sunda, wawuhkeun kana budaya Sunda. Ulah ngarasa reueus mun anak urang palahak-polohok teu ngarti basana sorangan: Basa Sunda. Kudu hariwang mun anak urang kerung ngadenge kacapi suling. Atik maranehanana sangkan ngimpi ge mun bisa mah ku basa Sunda. Ulah ngan ukur nyalahkeun pangaruh budaya deungeun nu mahabu bari jeung euweuh tarekah ti urang pribadi pikeun ngadadasaran kulawarga sangkan panceg dina ajeg-ajeg kasundaan. Mun kabeh urang Sunda boga niat ngamumule budaya Sunda tur ngamimitian jeung prakna di lingkungan kulawargana, insya Alloh urang Sunda teh moal pareumeun obor.
Mudah-mudahan.
Manawi kalandep, mangga tingali seratan sanesna:


text:
Sok waas lamun nyoreang alam ka tukang. Jaman keur budak, jaman can nyaho kasusah. Teu salah lamun loba nu nyebutkeun yen mangsa nu pangsenang-senangna mah nya jaman keur budak tea.
Ma'lum di kampung nu can mantra-mantra kana loba hiburan, salah sahiji hal anu hese dipopohokeun teh nyaeta kabiasaan sok dipangdongengkeun ku pun biang. Biasana ritual ieu teh dipake mepende samemeh sare. Dongengna rupa-rupa, ti mimiti dongeng sakadang peucang jeung sakadang monyet anu seuhah lata-lata tea, nepi ka dongeng rupa-rupa sasakala saperti sasakala gunung Tangkuban Parahu jeung sajabana.
Kadang-kadang dongengna can tamat, kuring mah geus ngaguher da ngareunah tea dipangdongengkeun bari diusapan sirah. Biasana dongeng nu can tamat teh sok ditagih isukna deui, memeh sare. Malah mindeng, nu geus didongengkeun ge menta dibalikan deui da rame tea. Biasana dina sela-sela dongeng teh sok diselapan ku piwuruk, "Tah matak urang mah ulah pinter kabalinger jiga sakadang peucang, make jeung ngahina ka sakadang kuya sagala. Pan ari eleh balap lumpat ku kuya mah, peucang oge jadi era."
Kitu carana pun biang ngatik kuring. Sanajan anjeunna teu ngartos teori pendidikan, tapi dina praktek atawa prak-prakanana mah kacida tapisna. Tara ngahaja-haja mapatahan, tapi milih waktu anu mustari sangkan teu asa dipapatahan bari jeung nyerep kana hate. Malah hiji hal anu ku kuring dipikainget nepi ka ayeuna, pantangan pun biang sareng pun bapa mah: ulah mapatahan (komo nyeukseukan) budak dina waktu dahar ngariung. Kacipta ayeuna mah, kumaha rasana dahar bari diseukseukan. Nya seuseut tikoro, nya moal nyerep. Ambek we nu aya...
Etang-etang mulangkeun panineungan ka jaman bihari, nyanggakeun ebook basa Sunda anu judulna 22 Dongeng & Sasakala Sunda. Sugan we aya mangpaatna keur balarea, sasieureun sabeunyeureun.
Daptar eusi:
- Budak Pahatu Lalis
- Sasakala Gunung Tampomas
- Sasakala Gunung Kendang
- Jonggrang Kalapitung
- Sasakala Rawabening
- Sasakala Arca Domas
- Sasakala Curug Sindulang
- Centang Barang
- Sang Prabu Jaka Susuru
- Sasakala Pamanukan
- Sasakala Cigondewah
- Dongeng Nini-nini
- Ki Dipa Dibegal
- Putri Leuweung Larangan
- Sasakala Situ Patenggang
- Sasakala Situ Bagendit
- Sasakala Cau Manggala Aya Sikian
- Lutung Kasarung
- Ciung Wanara
- Sasakala Gunung Tangkuban Parahu
- Sasakala Maung Panjalu
- Sasakala Majalengka
Manawi kalandep, mangga tingali seratan sanesna:


text:
Hasil Pencarian
Hasil pencarian untuk kata kunci panganteur (5)
- UPACARA NGARAS INgawasuh Dampal Sampean Ibu & Rama ku Putrana dina Runtuyan Upacara Nikah Adat Sunda
7 Oct 2002 - 1:39 am
Dina danget ayeuna, upacara Ngaras, parantos prah diaranggo, pangpangna ku juru rias, sareng para ahli nu ngajejeran upacara nikah adat Sunda boh di dayeuh boh di pilemburan. Malah parantos ngawitan aya seler bangsa (etnis) non Sunda, anu "kabita" ku upacara ngaras. Dugi ka-anjeunna palay ngalaksanakeun upacara ngaras nalika nikahkeun putra-putrana. Sim kuring pribadi nyiptakeun upacara ngaras teh taun 1983. Ti harita mah kaetang sering ngajejeran acara ngaras di lingkungan urang Sunda, kantos oge ngalaksanakeun upacara ngaras di lingkungan kulawarga (etnis) Betawi, Jawa, Padang, Batak, Menado, Bengkulu, Palembang, malah kantos nu salasawios pangantenna bangsa Perancis, Amerika, Jepang sareng Cina, nanging anu parantos ngagem agama Islam; margi ieu upacara ti awitna mula pamianganana teh tina ajen-inajen anu Islami.
- TANGTUNGAN SUNDA EUSI PIKEUN NANJEURKEUN DEUI SUNDAKu: Eddy Nugraha
13 Jun 2002 - 6:45 am
Salian ti warna-warna kanyaho Urang Sunda ngeunaan sebutan Sunda eta, harti nu dipake ku para ahli ngeunaan Sunda oge robah-robah ti jaman ka jaman. Misalna, dina pustaka tahun 50-an harti sunda teh nepikeun ka leuwih ti 25 harti (Sajarah Sunda I, 1956). Satuluyna, dina kamus Basa Sunda timiti citakan ka 1 (LBSS, 1975) nepi ka citakan ka 7 (LBSS 1992) ngan dihartikeun sacara etnis sanajan ditambah katerangan ngeunaan harti asalna. Robah-robahna ieu nunjukkeun robahna pangartos para ahli Urang Sunda dina ngama'naan sunda jeung dina ngajelaskeun ngeunaan tangtungan sunda ka bangsana.
- PITUDUH SINGGET TIORI DRAMAKu: Drs. H.R. Hidayat Suryalaga
21 Mar 2002 - 5:55 am
Carita drama mibanda unsur-unsur nu sami sareng karya sastra sanesna, upamina sareng novel, roman atanapi carita pondok. Mung dina naskah drama mah, kumargi kanggo gelarkeuneun, unsur carita teh kedah aya pangropea nu husus, pang-pangna dina plot, sareng watek.
Wangun drama sok disebut oge bagan drama, rarancang, rangka drama, atanapi galur drama (damatic line). Aya sawatara pamendak ngeunaan wangun drama teh, nanging urang ngabantun anu basajan bae nya eta nu disebat wangun Aristotelian, numutkeun pamendakna Aristoteles Budayawan Yunani baheula.
- BEREGEJED II
11 Mar 2002 - 3:23 am
Sabada dibejaan aya pasen rumah sakit jiwa nu kabur. Satpam geuwat indit neangan. Jog manehna ka hiji imah nu teu jauh ti eta rumah sakit. Satpam nanya ka hiji lalaki.
"Pa, tadi aya nu ngalangkung ka dieu?"
"Kumaha jalmina?"
"Awakna pendek, begang, beurat na kira-kira 200 kg!"
"Har? Piraku jalmi begang tepi ka 200 kg?"
"Hih ari Bapa. Kapan jalma gelo manehna teh!"
- AJEN INAJEN KAMANUSAAN KACIDA PENTINGNA DINA ALAM KASAJAGATANKongres Basa Sunda VII
23 Oct 2001 - 11:47 pm
Ayana Kongres Basa Sunda VII iwal ti pikeun nyumponan garapan gawe LBSS nu geus dirarancang ti anggalna, karasa pisan perluna pikeun ngahirup-huripkeun Basa Sunda dina pajamanan kiwari anu kaayaanana geus loba robahna. Upamana bae ku lantaran ayana parobahan kawijakan kanagaraan, anu tadina sumender kana sentralistik kiwari ngeser kana desentralisasi/Otonomi Daerah (Otda).


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Senin, 15 November 2010
0265 (Karaketan Tasik Jeung Ciamis)
ASK-PASUNDAN JAYA
Tasik & Ciamis ibarat 2 kota kembar siam nu teu bisa dipisahkeun.Salain tina geografisna nu tatanggan, puseur kota dua daerah ieu jarakna ngan kurang ti 10km.Jadi teu heran amun kode telpon daerah ieu sarua nyaeta 0265.Kode ieu mung bisa disaingan ku 021. dina kagiatan ekonomi,biasana urang Camis sok balanja ka Tasik, kitu deui urang Tasik sok piknik ka Ciamis.2 daerah ieu ge jadi basis PO beus.Loba tukang daging hayam di Tasik asli Ciamis.2 daerah ieu ge make dialek Sunda nu has beda jeung nu lianna.


text:
Release ieu asalna di bit kasep dina jadwal nu urang. Tapi geus peupeus catetan poé download single urang ku pameuntasan nu 500 tanda.
Release Ieu sanajan leutik di alam teu boga sababaraha tambahan nice.
Kahiji, basa standar nu disetél dina Transposh ayeuna overrides hiji nu diatur dina konstanta WP_LANG, ieu ngamungkinkeun hiji instalasi MU WordPress dimana unggal loka bisa junun dina basa nu béda dina backend nu. A pitur nu kuring dinikmati ku pamustunganana ngamungkinkeun nak mah boga blog pribadi sorangan dina basa manéhna bisa ngatur.
Urang tos nambahkeun hiji shortcode tp nu bisa nyandak ka output basa transposh kiwari, sanajan bisa jadi teu disada kawas loba, tambahan leutik ieu ngamungkinkeun mintonkeun gambar beda keur basa nu béda, Anjeun bisa maca ngeunaan eta ieuh.
Hiji Sajaba ti sababaraha konstanta di kode parser urang, ayeuna ngidinan coders (teu pamaké) pikeun ngarobah paripolah parser urang pikeun megatkeun frasa barang dina sakumpulan leuwih badag, tempo luhur parser.php urang pikeun dokuméntasi.
More robah jeung kutu nabrak di antarana:
- Iframes kaasup di jero kaca ayeuna bakal nyobian di antarana basa ditangtoskeun
- Maneuh kutu jeung ngagunakeun ngan =”jeung” parameter tina shortcode tp nu dijieun detections salah basa sumber salajengna di FITML
- Ditambah panarjamahan Jerman ku Jenny Beelens ti professionaltranslation.com
Rasakeun kanikmatan ieu versi, béjakeun ka babaturan eta, teu bisaeun musuh nanaon Anjeun, konsultasi jeung ahli hukum Anjeun upami Anjeun rék sarta ulah poho pentingna kulawarga Anjeun.
PS: Urang terang ngeunaan dijadwalkeun Google Translate API deprecation jeung plugin nu tetep tiasa dianggo, wincikan bakal uncovered di versi nu bakal datang.


text:
”Hana nguni hana mangke,tan hana nguni tan hana mangke, aya ma baheula aya tu ayeuna,hanteu ma baheula hanteu tu ayeuna, hana tunggak hana watang, tan hana tunggak tan hana watang, hanama tunggulna aya tu catangna.”
Kamis, 22 September 2016
UGA TATAR SUNDA
Uga Tatar Sunda
Patali jeung éta, sabenerna masarakat Sunda mangpirang-pirang kawaris tradisi jeung kabudayaan ti para karuhunna. Wujud warisan karuhun Sunda, diantarana: karya sastra saperti pantun, babad, mitologi atawa folklore/carita ra’yat anu teu sepi tina ramalan-ramalan ngeunaan kajadian anu bakal kasorang jaga. Boh anu tinulis dina kitab kahot atawa anu dicaritakeun deui ku juru pantun, atawa ngaliwatan pituah ti para pini sepuh jaman baheula.
Ari ramalan-ramalan di Tatar Sunda ieu téh kawentar disebut Uga, anu méh kapanggih disaantéro suklak-sikluk Jawa Barat.
Istilah Uga bisa jadi asal muasalna tina kecap “Yuga” atawa “Duga”. Di Jawa Tengah jeung Tatar Sunda remen aya ogé anu nyebutna: Ogan –saperti Ogan Lopian (gambar Lopian) jimat milik Batara Kresna, ari hartina mémper-mémper kana “Ramalan”.
Kaunggel dina Kamoes Basa Soenda (1948:149), kalimat Yoega hartina, naon-naon nu diwudjudkeun; ngayoegakeun berarti ngawudjudkeun, ngalahirkeun orok djeung ngadjaga kasalametannana.
Dina Kamoes Basa Soenda, dijéntrékeun: Oega nya éta waktoe parobahan, babakoena parobahan kaajaan nagara atawa bangsa. Moen geus nepi ka oegana, tangtoe tanah oerang merdéka. (Satjadibrata, 1948:249). Sedengkeun dina Kamus Basa Sunda, anu disusun ku Lembaga Basa dan Sastra Sunda (1980:547) disebutkeun yén uga berarti tujuan nu aya patalina jeung parobahan penting, babakuna parobahan kaayaan nagara atawa daérah; Geus nepi kana ugana, geus nepi kana waktuna nu ditujum ku karuhun.
KH. Hasan Mustafa (1890), dina hiji tulisanna méré pengertian Uga anu leuwih deskriptif kieu:
“Basa uga ditelahkeunana kana omongan anu méré béja piayaeun naon-naon kangeunahan atawa bancang pakéwuh (kasusahan) di ahir, tapi lain anu bangsa lahir, saperti kana tangkal cau, jaga bakal jantungan. Ieu jelema jagana bakal diruang; tapi kapakéna uga mah kanu moal kapanggih, tapi ku pikiran tahayulan jelema tangtu kapangih, ngan teu nyaho di urang kénéh atawa ku anak incu. Nu matak ari aya nu rada sarupa jeung taksiran sok diaromongkeun ‘geus tepi ka ugana’ atawa ‘samorong ceuk uga’
Ari conto-contona omongan baheula,
“Jaga mah, barudak, sajajalanna disaungan”. Béh karéta api.
“Gancang carita béja, mun geus aya balabar kawat”. Béh telegram.
“Jaga mah, barudak, batu turun keusik naék”. Béh anak somah naék pangkat, anak ménak teu pangkat.
“Jaga mah, barudak, nganteuran ka nu digawé gé mawa kéjo dina iteuk, nandakeun angger gawé” Béh nu dagang di pagawéan.
Kitu deui kana cacandran nagara, jaga mah barudak, Bandung heurin ku tangtung /…/ Éta gé jadi omong geus tepi kana ugana. Jeung sajaba ti éta loba deui uga geus tepi jeung nu acan, nurutkeun tahayul pikiranana, nu jadi basa jangji kudu ngabukti, subaya kudu mangrupa. Malum perkara tahayul ti unggal ati, anu keur ngarep-ngarep kaanéhan. (Rosidi, 1989:350-351).
Dina buku Diktat keur murid-murid SGB anu judulna ‘Kasusastraan Sunda’, yén Uga ogé disebut Tjatjandran nya éta tjarita karuhun nu ngagambarkeun kaajaan nagara djst., nu bakal kasorang, saperti tjatjandran Djajabaja, atawa di urang aya ogé kolot-kolot baheula geus njarebutkeun Sumedang ngarangrangan, Galunggung ngadeg tumenggung, Sukapura ngadaun ngora, Bandung heurin ku tangtung, Tjiandjur katalandjuran, Tjiamis amis ku maneh, Banagara sor ka tengah.
Nu sarupa jeung Uga ieu téh, geus nyampak ti baheula mula. Bisa kapanggih disakabéh agama jeung bangsa disaantéro ieu jagat. Dina agama, istilah Ugah leuwih dikenal ku sesebutan ‘Nubuat’.
Patali jeung Uga, ieu ramalan téh ngandung papatah-petitih; pépéling; jeung tungtunan. Ku kituna, Uga téh bisa digolongkeun kana the bible of the folk atawa kitab suci-na ra’yat jalata (James Dananjaya, “Kegunaan Folklore sebagai Sumber Sejarah Lokal Desa-Desa di Indonesia”, 1985).
Kusabab Uga ogé sok loba ngamuat ramalan-ramalan anu baris karandapan, ceuk Prof. Dr. Yus Rusyana éta téh minangka futurisme folklore. Anu disebut Uga mah disusun dumasar kana: ilham; instink; panghayatan (ngalenyepan); jeung tatapa nyucikeun diri. Ku ka arif-an para karuhun Sunda, aranjeunna mampuh nga-abstraksi jeung nga-generalisasi puteran lalampahan sajarah manusa nepi ka lahirna Uga anu jadi ruhay obor-na pikeun nyaangan sajarah anak-incu dina mangsa anu bakal kasorang.
Wujud Uga
Sacara umum, aya sababaraha rupa wujud Uga Sunda, diantarana:
1. Dina wangun ucapan anu dihubungkeun jeung tanda-tanda alam. Boh anu dinyatakeun dina wujud simbul (lambang), boh anu diungkabkeun sacara harfiah. Conto Uga dina wujud perlambang bakal kapanggih dina ‘Uga Bandung’: yen nagara Indonesia kakarék bisa ngalaman adil ma’mur saupama “Kawah Ratu” (panguasa) geus ngahiji jeung “Kawah Upas” (rakyat). Cohagna: Upama para pamingpin, miroséa tur geus paham enya-enya kana aspirasi rakyat.
2. Dina wujud carita pantun, kapanggih dina Pantun Bogor saperti: Pakujajar di Lawang Gintung, jeung Kujang di Hanjuang Siang.
Salahsahiji ‘wangsit’ ti Raja Pajajaran anu kapanggih di Kabuyutan Galunggung ngungkabkeun ogé ngeunaan suasana jaman édan anu bakal kasorang, diantarana:
Budak teu ngawaro jeung teu héman ka kolot; murid teu tuhu ka Guru; Raja sabuana salah pamakéna; Pandita salah pamakéna; Panghulu salah pamakéna; antukna patulak tawur; tanpa wastu ilang buana.Padahal, papatah-petitih heubeul nganaséhatan yén pribadi anu kudu diajénan téh: Guru; Ratu; Wong Atua-karo.
Maksudna: di ieu dunya téh, tatanan masarakat bakal lumangsung mulus rahayu berkah salamet saupama “Generasi ngora-na hormat, ta’at, tur ngajénan para Guru anu ngagem budi luhur tur luhung élmuna; Pamaréntah anu adil tur agung wibawana; sarta Kolot-kolot anu arif wijaksana”.
Palangsiang, nya hal éta pisan anu kurang perhatian ti kalangan nonoman kiwari téh.
Uga Bandung
1. Bandung bakal heurin ku tangtung; Cianjur katalanjuran; Sukabumi tinggal resmi; Sumedang ngarangrangan; Sukapura ngadaun ngora; Galunggung ngadeg Tumenggung; Garut jadi pangirut.
2. Musuh utama kota Bandung téh “seuneu”. Acan kaungkab, naon anu dimaksud seuneu téh, naha éta téh ngandung ma’na simbolis atawa ngabogaan harti harfiah ?
3. Bandung bakal pindah tur merepet deui ngalegaan ka Ciranjang, kuloneun kota Bandung.
4. Upama kebon anu perenahna di wétaneun Bui Banceuy geus salin jinis jadi pasar, bakal ngarandapan huru-hara. Bangsa pribumi bakal merdika, sedengkeun kebo bulé (Walanda) bakal mulang ka nagrina.
5. Engké saupama Bui Banceuy geus aya anu ngabongkar, kota Bandung téh bakal dimaratuhan ku jelema-jelema baringung. Poé ieu ngadegkeun wawangunan, isukna dibongkar deui. Cindekna: kuriak teu anggeus-anggeus.
6. Sunda nanjung, lamun nu pundung ti Bandung ka Cikapundung geus balik deui.
Uga Galunggung
Sunda nanjung, lamun pulung turun ti Galunggung.
Uga Kawasen (Buk Kawasen, Lakbok Banjar)
1. Urang kudu peperangan, dina keur nyieun jalan tengah di Gunung Kendeng, maung ngembang dadap, di cai buhaya ngembang kaso. Dina keur peperangan kadé kudu bareng jeung kolot, urang ulah hareup teuing bisi kaleyek, ulah tukang teuing bisi katinggaleun.
2. Ari anu bakal jadi ratu, baju butut babadong batok, anu jolna ti Gunung Surandil, bandérana kararas cau.
Uga Banten:
Nagara kartaraharja, lamun lebak cawéné geus kapanggih.
Uga Garut
1. Kota Garut bakal pindah ka Bagendit, ti dinya bakal pindah deui ka Cilauteureun di basisir Samudera Hindia. Ka hareupna bakal ngadeg dua nagri (kota) di Kandangwesi (Garut) jeung Cidamar, masing-masing ngaranna téh Jayanti jeung Jayana.
2. Uga Kampung Dukuh: Di akhir jaman bakal loba parahu. Urang Dukuh mah makéna parahu belang.
3. Uga Cilauteureun (Uga Tilu Sunda nu Pinunjul):
· Jaga di Cilauteureun bakal ngadeg leuit salawé jajar, sajajarna salawé suhunan, sasuhunana dieusian paré salawé caéng
· Nagara ilang komara; rahayat pinanggih lara; sagala kias teu mental; sakabéh pamingpin bingung. Geus kitu bakal muncul Ki Sunda nu katilu. Nu katilu mah can jisim; pinunjul ahli nagara; pinter tur perténtang ngomong; kaloka ka jagat ingwang; tabah ngolah paréntah; kaceluk manusa punjul; taya pibandingeunana.
· Ki Sunda nu munggaran, nya éta: Dalem Boncel. Anjeunna nété karier-na tina asal hiji tukang ngarit keur parab kuda di Kandangwesi Garut terus melesat kana jadi Dalem (Bupati) Caringin di Banten.
· Ki Sunda nu kadua, nya éta: Kiai Haji Hasan Mustafa, Hoofd Panghulu Bandung. Anjeunna kawentar pisan salaku bujangga Sunda, ulama ahli agama nu moyan kabina-bina.
· Satria Sunda Katilu, nya éta Ki Sunda anu bakal muncul ngageugeuh nagara Indonesia, ngajugjug mangsa kajayaan nu adil tur ma’mur. Ari éta calon piseraheun Sunda téh ku Uga dibulen kénéh.
http://sundalandgeografi.blogspot.co.id/


text:
Ku : Endang Sumardi
Nyusuk catur munday carita karuhun
Pagadungan papantunan
Padjadjaran séséléh kana papastén
teungteuingeun musuh taya rasrasan
deudeuh teuing nu geulis Nyi Pudak Arum
pasini henteu ngajadi
Paku Jajar di Gunung Parang gugupay
ngaharéwos talatah Ki Wangsa Suta
Tegal Kolé waris salin ngaran
Sukabumi dayeuh manggung
Tah éta téh rumpaka tembang atawa lagu Paku Jajar Di Gunung Parang, yasana salah saurang sastrawan sakaligus budayawan Kota Sukabumi, almarhum Ki Anis Djatisunda, anu ngabogaan sandi asma atawa ngaran samaran Ki Rakéan Puraga Sastra.
Numutkeun Ki Anis Djatisunda, éta rumpaka lagu téh dijieun tina carita dongéng kajadian atawa asal-usul Kota Sukabumi, nya éta Paku Jajar di Gunung Parang, anu kajadianana kira-kira dina zaman Padjadjaran Runtag atawa Runtuh, nya éta dina abad ka-16, alatan digempur ku pasukan Kasultanan Banten, anu dibantuan ku pasukan ti Kasultanan Cirebon jeung Kasultanan Demak.
Salajuna Ki Anis Djatisunda ngajéntrékeun, wewengkon Sukabumi téh pernahna ti mimiti suku Gunung Gedé nepi ka suku Gunung Salak. Sarta dina zaman harita mah, disebutna ogé Tatar Pagadungan, atawa Kabupatén Pagadungan. Aya ogé nu nyebut Tanah Awatan Pagadungan jeung Papanah Awatan Pagadungan. Ěta tatar atawa wewengkon téh, aya dina kakawasaan Padjadjaran Tengah, wewengkon Bogor. Dina waktu Padjadjaran digempur ku pasukan Kasultanan Banten, anu dibantuan ku pasukan ti Kasultanan Cirebon jeung Kasultanan Demak, tatar Pagadungan ogé henteu luput digempur ku éta pasukan.
Ari puseur Kabupatén Pagadungan téh, atawa leuwih kasohorna disebut Kadatuan Pamingkis, pernahna di wewengkon Gunung Walat, deukeut wewengkon Cibadak ayeuna. Ngan basa digempur ku éta pasukan téh, puseur Kabupatén Pagadungan téh ancur lebur dihuru ku éta pasukan téa. Sedengkeun anu jadi Bupati atawa Datu dina mangsa harita, nya éta Ki Ranggah Bitung, anu ngabogaan garwa katelah Nyai Radén Puntang Mayang.
Lian ti éta ogé dijéntrékeun, basa puseur Kabupatén Pagadungan digempur téh, Bupati atawa Datu Ki Ranggah Bitung gugur di medan tempur perlaya di medan perang. Sedengkeun garwana Nyai Radén Puntang Mayang, dina mangsa harita téh keur kakandungan ku putra cikalnna.
Sangkan Nyai Radén Puntang Mayang salamet, nya dibawa ngungsi ka sababaraha wewengkon, ku Jaro atawa Lurah Kadatuan Pamingkis, nya éta Ki Jaro Loa Kutud jeung garwana Nini Rumpay Tanggeuy Ringsang. Mititina ka Gunung Bongkok, anu ayana di wewengkon Cibadak. Di Gunung Bongkok, Ki Jaro Loa Kutud jeung garwana, meunang katerangan ti Resi Tutug Windu, yén Nyai Radén Puntang Mayang téh kudu dibawa ngungsi ka Gunung Sunda, anu pernahna di wewengkon Palabuhan Ratu. Sanggeus meunang katerangan ti Resi Tutug Windu, Nyai Radén Puntang Mayang téh ku Ki Jaro Loa Kutud jeung garwana dibawanya ka éta gunung.
Ngan di satengahing perjalanan, cindekna di salah sahiji leuweung, Ki Jaro Loa Kutud jeung garwana katut Nyai Radén Puntang Mayang, manggihan hiji budak lalaki, anu rupana kacida goréngna, lantaran beungeutna jiga Monyet. Sedengkeun umur éta budak téh, kira-kira antara 6 nepi ka 7 taun.
Sanggeus ditanya ku Ki Jaro Loa Kutud jeung garwana katut ku Nyai Radén Puntang Mayang, ngeunaan ngaran éta budak jeung ti mana asal-usulna katut saha-sahana ngaran indung jeung bapana, éta budak téh teu ngajéntrékeun, ngan ukur ngajéntrékeun ayana di éta leuweung téh, alatan aya nu mawa ku salah saurang jalma, cindekna basa lemburna dihuru ku pasukan Kasultanan Banten, anu dibantuan ku pasukan ti Kasultanan Cirebon jeung Kasultanan Demak téa.
Ki Jaro Loa Kutud jeung garwana katut Nyai Radén Puntang Mayang, ngabogaan kayakinan, yén éta budak téh lain budak sakumaha ilaharna karéréan budak, nya pamustunganana mah éta budak téh dibawa ngungsi ka Gunung Sunda.
Di pangungsian di Gunung Sunda, Ki Jaro Loa Kutud jeung garwana Nini Rumpay Tanggeuy Ringsang, kacida mikanyaah sakaligus ngaraksa jeung ngariksa katut ngaping ngajaring ka Nyai Radén Puntang Mayang anu sahadé-hadéna kalawan daria, tug nepi ka ngababarkeunana budak awéwé, anu dingaranan Nyai Radén Pudak Arum. Aya ogé anu nyebut Nyai Arum Pudak Saloyang. Ěta ngaran budak téh dicokot tina ngaran kembang Jaksi, anu disebut Pudak. Sedengkeun Arum dicokot tina Harum atawa Seungitna Kembang Jaksi. Ěta ngaran téh bisa dihartikeun Kembang Jaksi anu Seungit.
Kitu deui budak lalaki anu meunang nimu ti hiji leuweung téa, sarua diraksa jeung diriksa katut diaping jeung dijaring anu sahadé-hadéna kalawan daria, ku Ki Jaro Loa Kutud jeung garwana Nini Rumpay Tanggeuy Ringsang, kaasup ku Nyai Radén Puntang Mayang, sarta dingaranan Wangsa Suta.
Kulantaran Nyai Radén Pudak Arum jeung Wangsa Suta téh hirup jeung digedékeun babarengan di tempat sarta ku jalma-jalma anu sarua, dina mangsa nincak déwasa téh, éta kadua budak téh silih pikanyaah, silih asah, silih asih jeung silih asuh, anu pamustunganana pada-pada ragrag jeung ngarasa tresna, sarta pada-pada ngedalkeun jangji pasini arék hirup babarengan, anu baris dibeungkeut jeung pungkas ku hirup babarengan ngambah dunya anyar, nya éta dunya panganténan.
Ngan saacanna Wangsa Suta ngawujudkeun jangjina jeung Nyai Radén Pudak Arum téa, Wangsa Suta hayang ngalalana néangan élmu pangaweruh jeung ngulik pangarti heula dina sagala widang. Nya sanggeusna diijinan ku Ki Jaro Loa Kutud jeung garwana Nini Rumpay Tanggeuy Ringsang, kaasup ku Nyai Radén Puntang Mayang jeung Nyai Radén Pudak Arum, Wangsa Suta miang ngasruk leuweung, turun gunung unggah gunung, anu pamustunganana nepi ka sala sahiji leuwung, anu pernahna di sabeulah kiduleun Gunung Walat, cindekna deukeut wewengkon Cikembar ayeuna.
Di éta leuweung, Wangsa Suta papanggih jeung salah saurang resi, anu katelah Resi Saradéa. Sanggeus ngajéntrékeun jeung nepikeun pamaksudanana ka Resi Saradéa, Wangsa Suta ditarima jadi murid Resi Saradéa, sarta diajarkeun mangrupa-rupa élmu pangaweruh jeung kaparigelan, kaasup élmu kasaktén atawa kasaktian, élmu ngawangun, élmu perang jeung sajabana.
Dina hiji poé, sanggeusna Wangsa Suta mibanda mangrupa-rupa élmu pangaweruh jeung kaparigelan sarta kasaktén anu cukup, Resi Saradéa ménta ka Wangsa Suta, sangkan saacanna ngawujudkeun jangjina, nya éta panganténan atawa ngawangun rumah tangga jeung Nyai Radén Pudak Arum, Wangsa Suta kudu nyieun heula hiji kampung atawa lembur, anu pernahna di Gunung Parang, cindekna di hiji tempat anu déngdék ka beulah kidul, atawa leuwih jéntréna cirina aya tangkal Kiara Kembar jeung tangkal Paku Jajar anu dahanna lima, sarta loba tangkal Kole atawa Cau Leuwung, anu daunna ungu jeung kembangna héjo. Sanggeus éta tempat katimu, Wangsa Suta langsung nyieun kampung atawa lembur, luyu jeung paménta ku Resi Saradéa.
Nurutkeun katerangan ti sajumlah sumber anu ditepikeun deui ku almarhum Ki Anis Djatisunda, éta tangkal Kiara Kembar téh, ayana di sabudeureun Lapangan Merdeka Kota Sukabumi ayeuna. Sedengkeun tangkal Paku Jajar anu dahanna lima mah, ayana di sisi Jalan Martadinata Kota Sukabumi ayeuna, cindekna dina lahan anu ayeuna digunakeun wangunan HBC (Home Builders Center) Sukabumi.
Tunda lalampahan Wangsa Suta, ayeuna urang nyaritakeun deui Nyai Radén Pudak Arum. Basa ditinggalkeun ku Wangsa Suta ngalalana néangan élmu pangaweruh jeung kaparigelan téh, ngaran jeung kageulisan Nyai Radén Pudak Arum sumebar ka saban madhab jeung wewengkon, anu pamustunganana réa bangsawan jeung para gegedén ngabogaan tekad jeung hayang ngawin ka Nyai Radén Pudak Arum.
Dina hiji poé, datang sala saurang utusan Demang Sukamukti, anu maksud jeung tujuanana nya éta ngalamar ka Nyai Radén Pudak Arum, pikeun dijadikeun selir éta demang. Dina kasempetan éta, boh Ki Jaro Loa Kutud jeung garwana Nini Rumpay Tanggeuy Ringsang, boh Nyai Radén Puntang Mayang, henteu bisa nangtukeun kacindekan kana kahayang éta demang téh, sabab Nyai Radén Pudak Arum téh geus ngabogaan beubeureuh sarta geus pada-pada ngedalkein jangji pasini rék hirup babarengan jeung Wangsa Suta. Nya pamustunganana mah, arinyana masrahkeun sapinuhna ka Nyai Radén Pudak Arum.
Ku Nyai Radén Pudak Arum, lamaran éta demang téh ditolak sacara lemes jeung malapah gedang, alatan inyana geus boga beubeureuh sarta geus jangji pasini jeung Wangsa Suta. Ngan hanjakal, utusan éta demang téh henteu miroséa kana panolak anu ditepikeun ku Nya Radén Pudak Arum, sarta éta utusan keukeuh peuteukeuh sarta maksa sacara kasar, anu pamustunganana jadi paséa jeung Nyai Radén Pudak Arum.
Ku sabab Nyai Radén Pudak Arum téh ngarupakan sala saurang wanoja tomboy, atawa wanoja anu gedé kawani jeung kuat sarta ngabogaan élmu kasaktén anu luar biasa, pamustunganana Nyai Radén Pudak Arum téh bisa ngarebut keris bobogaan utusan demang téa, anu saterusna éta keris téh dipiley-pileykeun nepi ka ampir potong, dihareupeun panon utusan demang téa, anu ahirna utusan éta demang téh ngarasa reuwas jeung éra anu taya papadana.
Ngan hanjakal, sok sanajan Nyai Radén Pudak Arum ngabogaan élmu kasaktén anu luar biasa, pamustunganana mah bisa kacerek sakaligus dibawa ku utusan demang téa, pikeun disébakeun ka Demang Sukamukti. Ngan anéh bin ajaib. Sabab basa Nyai Radén Pudak Arum rék dikawin, Demang Sukamukti téh ngadadak tilar dunya, anu ahirna Nyai Radén Pudak Arum téh salamét sarta bisa lolos nyalametkeun diri.
Béja ngeunaan kageulisan Nyai Radén Pudak Arum téh, oge nepi ka para bangsawan beunghar, hususna anu dumuk di lembur Padabeunghar ayeuna. Ari anu jadi sabab-musababna disebut Padabeunghar téh, lantaran di éta lembur téh, réa bangsawan beunghar. Ěta hal téh luyu jeung ngaran éta lembur, nya éta Padabeunghar, atawa pangeusina éta lembur téh pada-pada beunghar.
Ěta para bangsawan téh, pada-pada hayang ngawin ka Nyai Radén Pudak Arum. Ngan nya kitu nasib éta para bangsawan téh, henteu jauh jeung nasib Demang Sukamukti, nya éta satiap éta para bangsawan rék ngawin Nyai Radén Pudak Arum téh, pada-pada ngadadak tilar dunya.
Kitu deui nasib anu kaalaman ku sala saurang jalma beunghar, anu katelah Ki Puru Sastra, anu tinekanan ngawin Nyai Radén Pudak Arum, basa rék saré bareng jeung Nyai Radén Pudak Arum, Ki Puru Sastra ogé ngadadak tilar dunya.
Lian ti éta, ogé sala saurang haji anu dumuk di wewengkon lembur Cantayan, anu ngabogaan garwa leuwih ti 20 urang, anu katelah Haji Ijamal’an, basa rék ngalamar Nyai Radén Pudak Arum, di satengahing jalan disamber gelap atawa guludug, nepi ka harita kénéh ogé tilar dunya ngemasing pati. Perlu dijelaskeun, dina mangsa harita, di Tatar Pagadungan téh geus réa haji, lantaran agama Islam geus asup, sarta anu nganutna ogé geus réa.
Salajuna béja ngeunaan kageulisan jeung kasaktén Nyai Radén Pudak Arum sarta geus réa korban lalaki anu tilar dunya ngadadak téh, dina hiji poé nepi ka Demang atawa Lurah Mangkalaya, anu katelah Demang Kartala, cindekna di wewengkon Cisaat ayeuna. Ěta Demang téh ngabogaan sala saurang sesepuh urang Jawa sakaligus dijenengkeun panaséhat éta demang, anu ngaranna katelah Sakatana.
Numutkeun pamanggih Sakatana, éta wanoja anu katelah Nyai Radén Pudak Arum téh, leuwih hadé dipaténi, lantaran matak sangar atawa matak apes jeung cilaka. Urang cokot ringkesna waé, nya pamustunganana mah Nyai Radén Pudak Arum téh dicerek, kalayan dua leungeun jeung sukuna ditalian, arék dihukum pati, ku cara ditigas beuheungna.
Ayeuna urang nyaritakeun deui Wangsa Suta, anu harita keur nyieun lembur di Gunung Parang. Dina mangsa harita, Wangsa Suta dadak sakala hayang indit ka wewengkon Mangkalaya, sabab ngarasa teu genah hate jeung inget waé ka Nyai Radén Pusak Arum. Ngan basa jol nepi ka wewengkon Mangkalaya, Wangsa Suta ngarasa hémeng jeung reuwas anu taya papadana jeung babandinganana, sabab meunang béja, yén Nyai Radén Pudak Arum téh arék dihukum pati ku cara beuheungna ditigas, paréntah Demang Mangkalaya. Ngan basa sala saurang logojo arék nigas beuheung Nyai Radén Pudak Arum ku bedog sagel-geleun, Nyai Radén Pudak Arum bisa disalametkeun ku Wangsa Suta, bari diharéwosan sangkan Nyai Radén Pudak Arum téh buru-buru indit jeung nungguan di Gunung Parang, cindekna di handapeun tangklal Paku Jajar anu dahanna lima.
Sanggeus ngaharéwosan Nyai Radén Pudak Arum, Wangsa Suta saterusna galungan jeung sala saurang logojo. Tapi basa Wangsa Suta keur ragot galungan téh, Nyai Radén Pudak Arum bisa dicerek deui ku dua urang logojo séjénna. Salajuna kadua leungeun jeung sukuna ditalian. Saterusna diasupkeun kana jero karung, sarta ditalian kuat pisan, anu salajuna dibawa sakaligus dijual ka Pulo Putri. Tapi aya ogé anu nyebutkeun ka Kapuloan Sarebu, anu cindekna aya di teluk Jakarta, bari teu kanyahoan ku Wangsa Suta. Sabab Wangsa Suta, harita keur ragot galungan jeung sala saurang logojo téa. Sedengkeun pikiran Wangsa Suta, yén Nyai Radén Pudak Arum téh geus lumpat nyalametkeun diri, sarta geus nepi nungguan di Gunung Parang.
Sanggeusna hasil maténi sala saurang logojo téa, Wangsa Suta gagancangan indit ka Gunung Parang, arék nepungan Nyai Radén Pudak Arum. Ngan sanggeusna nepi ka Gunung Parang, Wangsa Suta kacida ngarasa héran jeung reuwasna, lantaran Nyai Radén Pudak Arum téh taya di éta tempat. Saterusna Wangsa Suta téh ngembat anu jadi guruna, Resi Saradéa téa, ku jalan ngagunakeun atawa ngawatek elmu panému jampé pamaké, anu harita dumuk di Gunung Arca, cindekna henteu tidak jauh ti Pasir Bedil, atawa aya di sabeulah kuloneun wewengkon Cijangkar Nyalindung ayeuna. Ari pindahna padumukan Resi Saradéa ti hiji leuweung ka eta gunung téh, méh bareng jeung Wangsa Suta, basa indit rék nyieun lembur di Gunung Parang téa.
Sanggeusna diembat, Resi Saradéa téh datang nepungan Wangsa Suta, bari nyarita anu eusina ménta ka Wangsa Suta, sangkan ulah néangan jeung mikiran Nyai Radén Pudak Arum. Sabab Nyai Radén Pudak Arum téh keur diutus ku waktu jeung diparéntah ku zaman.
Salian ti éta, Resi Saradéa ogé ménta ka Wangsa Suta, supaya nunggu waktu ngadagoan mangsa balikna deui Nyai Radén Pudak Arum ka Gunung Parang, anu waktu jeung zamanna enggeus béda jeung ganti, nya éta saupamana Gunung Parang geus pinuh ku imah, jeung Tegal Kolé geus robah jadi Kota.
Dina mangsa éta, numutkeun Resi Saradéa, baris aya sala saurang wanoja geulis, anu resep ngaping jeung ngajaring masarakat, hususna masarakat anu keur meunang bangbaluh jeung kabingung, boh lahir boh batin, sarta henteu petot-petot méré pépéling jeung motivasi sakaligus ngagedéan haté kaum wanoja, utamana ka para wanoja anu meunang bangbaluh jeung kabingung, alatan meunang panyiksa ti salakina. Ěta wanoja téh, numutkeun Resi Raradéa mah, titisan Nyai Radén Pudak Arum. Tah dina mangsa éta, antara Wangsa Suta jeung Nyai Radén Pudak Arum téh baris papanggih jeung ngahiji deui. Wallahu alam bishawab! Cag!


text:
Gunung Tamporasih adalah nama lain dari Gunung Tampomas yang tercatat dalam teks naskah Kisah Bujangga Manik (tiga kali). Gunung Tampomas dengan kekuatan fenomena alamnya memang begitu indah, unik, penuh misteri dan mampu menggoda jiwa petualang bagi para petualang alam bebas untuk mendakinya. Apalagi Gunung Tampomas di lain sisi selalu di kaitkan dengan hal-hal atau macam-macam yang sedikit agak berbau Magis. Benarkah?
Gunung Tampomas yang berdiri gagah dan indah yang terlihat di sekitaran kota Sumedang ini memang tidak setenar gunung-gunung lainnya di Indonesia khususnya di pulau Jawa, tetapi Gunung Tampomas, mampu menghadirkan pesona alam yang indah dan memberikan kepuassan bagi para pendaki yang berpetualang di alam bebasnya, dan Gunung Tampomas juga melahirkan sejumlah cerita-cerita yang sarat akan sejarah.
Diantaranya ada peninggalan Tapak (bekas) kakinya Prabu Siliwangi Raja Pajajaran yang terkenal akan kegagahan dan kesaktiannya, dan juga makam Ranggahadi dan istrinya yang menurut cerita mereka itu merupakan kerabat dari Prabu Siliwangi. Dan di kawasan Gunung Tampomas ditemukan juga Situs peninggalan sejarah masa lalu, diantaranya seperti Batu bergambar, Pecahan Arca, Pagar Batu, Piramida Kecil, dan Patung Ganesha.
Itu semua di temukan oleh team peneliti dari Yayasan Padaringan. Situs Purbakala tersebut di temukan di timur lereng Gunung Tampomas di sekitaran Ciputrawangi, Leuweung Candi, Puncak Narimbang, Batu Lawang, Sawah Kalapa, Puncak Manik dan Blok Cibenteng. Batu Kasur yang konon merupakan tempat tidurnya Prabu Siliwangi dan Batu Padaringan yang konon di pakai tempat persembahan atau tempat musyawarah, ini membuktikan bahwa kawasan Gunung Tampomas kaya akan keindahan alam, cagar budaya serta sejarah dari keraja'an Pajajaran di masa ke-emasan-nya pada masa lalu di tataran sunda.
Batu Kasur / Pasare'an (tempat tidur) yang konon tempat atau sempat di pakai tempat istirahatnya / tidurnya Sang Prabu Siliwangi. Satu di antara tempat sejarah yang mungkin membuktikan cerita tentang masa lalu.
Beberapa pendapat mengenai Atsar/Makam yang berada di Puncak Gunung Tampomas yang dikemukan dalam basa sunda oleh Tokoh, Nonoman, budayawan dan spiritual dari Sumedang adalah sebagai berikut :
Bayu Kusumah Adinata : ieu seratan aya beja-beja lisan ngeunaan makam jeung patilasan anu aya di ponclot tampomas.
Bayu Kusumah Adinata : baheula dina taun 1789, ponclot Gunung dipake ngurebkeun para patih ti Karajaan Sumedang, aya beja patih sumedang lobana Genepan anu dikurebkeun di dinya, nyaeta umarta, wretikandian, resi damiangsa, Galih kambian, aria damaksa, sunggalah jayadiraksa, jeung gandring jasi rumasuk, naon sababna papada hayang dikurebkeun tidinya?sabab geus ti baheula eta tempat geus jadi kagiatan jalma-jalma sohor, Sri Baduga katut ingkang Garwa, kantos kadinya nyandak "Hambala", naha naon anu disebut hambala teh jeung kumaha rupana, henteu eces.
Aji Guna : sami sim kuring ge teu patos terang makam saha sahana anu aya di eta Pupuncak Manik margi can kenging katerangan nu jelas boh sacara lisan atanapi tulisan nu tiasa dijantenkeun dasar kayakinan, da teu kenging ngalelebah sagawayah, ngan tina konsep TRI-GUNA dimana dina jaman peradaban UNGGAH GUNUNG nalika Gunung ngajadi pusat peradaban, aya 3 Gugunung poponclot / 3 wilayah keur ngawilah wilayah Tattwa ~ Rajas ~ Tamas : Karesian ~ Karatuan ~ Karamaan, saperti di Gunung Gede : Gumuruh ~ Gede ~ Pangrango, ari di Tampomas (Gunung Gede Sumedang) : Puncak Manik Karatuan, Gunung Kumbang Karamaan, Gunung Karang Karesian, uga Sagara asat (SARASAT) nya laju TURUN GUNUNG nu tilu JAJAR AMPARAN : KIDUL Manggung Karamaan ayeuna lebah Ci Timun, di tengah ngadeg Karatuan Medang KaHyangan, ayeuna sabudeureun Legok, ka Kalerna Karesian sabudeureun Blok Candi - Narimbang.
Aji Guna : Ari HAMBALA/HAMBAL/AMBAL nyaeta al ketip tina Kulit anu disakak, ieu ampar mangrupa ajen kulungguhan sakaligus kaluhungan dina adeg adeg kayakinan baheula,, lamun diuk diamparan, ciri pangajen keur tatamu atawa jalma anu dihurmat, tempat calik Raja / kepala suku / Puun / Datuk biasana sok diamparan ku HAMBALA tina kulit Maung jsb, Prabu Taji Malela nalika ngawedar Elmu diamparan ku Daun Cau Manggala, laju ku Boeh Larang, mun dina Sambeang cara Eslam nya ku sajadah, pareng aya tamu baheula can ilahar budaya korsi sok ngagelar samak atawa alketip (karpet).
Supian Apandi : Ieu dokumentasi tahun 1921 an. Dina buku het paradishe van java.
Surya Pringga : Nu apal Pa Amin tah aya keneh di taman endog. anjeunna hoyong kalebetan ... asli teu ngarang ... bahasana ge sangsekerta ... lain kawas nu kasurupan prabu diliwangi ari bhs indonesia di trans 7 ningan..bohong etamah....kuring keur leutik SD milu ka tampomas muka awal deui jeung sesepuh ..ka puncak tampomas ..etateh para sahabat prabu siliwangi..cenah mah ngan poho deui ngaranna.
Ki Raga Sukma : sakaterang sim abdi mah di gunung Tampomas patilasan kerajaan Medang Kahyangan.
Supian Apandi : Nunutkeun sumber nu aya mah dina buku het paradisje van java yen eta diluhur gnung tampomas sanes makam... Mung patilasan atanapi totonden wirehna didinya kantos aya kahirupan kaagamaan nu terakhir panginten catetan perjalanan pujangga manik.... Diluhur tampomas mangrupikeun salah sawios bhakta visnu sareng ganesha...... Rahayu....
Supian Apandi : Muhun kang Surya Pringga ... Seueur nu berdalih penelitian ... Tapi kanyataana eta ngaruksak...
Surya Pringga : Tah eta di urang mah tukang naliti geus teu pro ka sajarah sorangan...nu enya di lain lain.ari nu lain di enya enya..kakang
Supian Apandi : Leres kang ... Mugia wae saparantos na uninga mah urng pada mafhum ... Ulah digikeun ka HISTORY janten HIS STORY..... He..he..he..he
Al Doel Latief : Sanes penelitian eta jelma nu fanatik agama berlebihan nu ngarusakna? Sanes situs dipuncak manik nu terancam rusak situs-situs nu dihadap ogel loba geus dirusak?
Engkos Kosasih : Makam Raden Palasara ... nu gaduh ingonan 7 Naga.
Al Doel Latief : Sebenar mah kawasan gn. Tampomas bisa jadi asset wisata menjanjikan mulai kondisi alamnya dan sejarahnya tapi sayang sekarang kondisi gn. Tampomas terancam krn galian pasir sampai orang fanatik berlebihan yang merusak situs sejarah. Situs tampomas merupakan peninggalan situs prasejarah yg ada di sumedang , selain ditemukan berbagai artefak seperti arca, gerabah sampai pernah ditemukan berbagai benda jaman perunggu tapi sayang sekarang kawasan situs terbesar di sumedang itu terancam hancur... #savetampomas.
Ki Raga Sukma : satu-persatu situs sejarah di sumedang hilang tanpa jejak, kita hanya bisa mengelus dada, karena keganasan para pemimpin yg serakah.
Al Doel Latief : Bener lur, demi lestari situs-situs sumedang harus melibatkan masyarakat adat yang ada.
Ki Raga Sukma : intinya mah Hiji kakang dulur, nyaeta ngaleungitkeun heula EGO, kumargi katingalna masyarakat adat khususnya sabundeureun Sumedang, pa aing-aing, grup-grupan, sewang-sewangan....coba lamun eta EGO di leungitkeun, masyarakat adat dijantenkeun sabeungkeutan sasieureun sabeunjeureun, Insya Alloh pamarentah bakal di eundeuk-eundeuk.
Al Doel Latief : Bener pisan lur, sebenarnya situs tampomas bisa jadi kawasan Geopark jiga di sukabumi masyarakat adat sekitar dinya nu kelolana.
Al Doel Latief : Salilana masih sok aing kabeh masyarakat adat aya di sumedang, sumedang moal bisa maju dunia pariwisatana.
Asep Sulaiman Fadil : Urang sadayana parebut bener, matak pa bedang-bedang.....jeung pa girang-girang tampian ... coba lamun marebutkeun kuring nu salah kuring nu lemah.....tinangtos bakal silih pikaheman ... lantaran calik dina makom, anu sami-sami ... saling katergantungan (mutualistis).
Dedie Kusmayadi : leres pisan akang2 budayawan, spiritual, nonoman kedah sabeungkeutan.
Al Doel Latief : Situs Gn. Tampomas bisa dijadikan kawasan Geopark seperti di Sukabumi, selain keberadaan situs2 bersejarah, alam dan geologi gn. Tampomas.
Dedie Kusmayadi : leres Kang Al Doel Latief, Gunung Tampomas meskipun teu satenar gunung nu sanesna dinu naskah bujangga manik oge kacatet Gunung Tamporasih tilu kali, kitu deui mangrupikeun kabuyutan di sabeudeureun eta tempat aya kakaitan antawis karajaan sumedanglarang sareng medang kahyangan waktos kapungkur sae pisan upami didamel Geoprark sapertos nu sanes diriksa deui sapertos amanat kabuyutan. saupami sagala dilebur mah seep atuh kabuyutan sumedanglarang teh.
Photo-photo Atsar di Puncak Lingga Manik Gunung Tampomas Grup Facebook PLB (Pemerhati Lingkungan dan Budaya)
Cag-Peun!!! ah


text:
Wasta, Ahmad Gibson al-Bustomi. Biasa dilandi Baba Icon, tapi di dunia maya mah meunang jujuluk: Papih, Aki, Abah atawa kang Gibson. Rek nyebut anu mana wae maci, moal matak macok da lain hayam. Kiwari pancen tugas di UIN Bandung ngawulang Teologi jeung Filsafat di Jurusan Aqidah Filafat, anu dina taun 2000-2004 kantos janten pupuhu di eta Jurusan. Pernah ditanya naha aya cita-cita jadi Rektor atawa henteu, inyana kalah malik nanya, “Naha ari kuring boga dosa naon make jeung kudu jadi Rektor?”. Waktu inyana masih gumelar di alam pawenangan sok nyerat perkawis kasundaan. Salah sahiji seratan paling serius nyaeta ngeunaan K.H. Hasan Mustapa, sok sanajan saperti ceuk pangakuanana, tulisanana jeung panaluntikanana ngeunaan K.H. Hasan Mustapa jauh tangeh kana bisa disebut rengse tur jero. Lamun keur gede kahayang jeung aya dina kaayaan anu daria, inyana sok remen nulis ngeu naan budaya *khususna ngeunaan budaya Sunda), filsafat jeung persoalan-persoalan kaislama anu aya harib-harib warna teologis (kapangeranan). Teu arang oge sok nulis puisi sok sanajan teu payu ari dialungkeun ka media masa mah, dan ceunah ceuk inyana sorangn rumasa lain pujangga, jauh kadisebut pujangga moyan. Da geuning, ceuk cenahna, ngan ukur payu keur dipublikasikeun dani blogna sorangan; jeungna teuing dibaca teuing hanteu kubatur oge.
Bangbarung
Advertisements


text: Sunda - Budak Saha, Sunda - Jagong Lembang, Hetty Koes Endang - Hariwang, Sunda - Bubuy Bulan, Darso - Mawar Bodas2, Yayan Jatnika - Kosipa, Degung - Yo Botoy - Botoy, Degung - Kinanti, Darso - Matak Kabita, Sunda - Bajing Luncat, Doel Sumbang - Korejat, Doel Sumbang - Naha Salah, Doel Sumbang - Mang Darman, Darso - Aya Bedana, Hetty Koes Endang - Yu Atuh Kang, Degung - Asmarandana Polos, Darso - Caringin Tilu, Hetty Koes Endang - Kasmaran, Doel Sumbang - Tuturut Munding, Degung - Mumun, Kustian - Alam Parahiangan, Nining Meida - Duka Kumaha, Rika Arcella - Gambaran Cinta, Darso - Panganten Anyar, Detty Kurnia - Sorot Soca, Hetty Koes Endang - Deg - Degan, Sunda - Layung Beureum, Dadang - Papatong, Doel Sumbang - Pepeling, Degung - Jemplang Pamirig.


text:
Poe Sabtu gawe pere, panganguran jalan-jalan ka pasar Tanah Abang niat mah neang kolor jang pakeun ke peuting maen bulu tangkis, bos nelepon ngabejaan aya di kantor menta dibaturan, kusabab kantor teu jauh ti pasar antukna maksakeun, balik teh mampir heula ka kantor…
Terus panganguran tibatan “bete” chating jeung Mang Yopi urang Bandung…
piew broo: mang
on2hood: uy
piew broo: damang mang????
on2hood: pangestu
on2hood : kang ?
BUZZ!!!
piew broo: yup
piew broo: eta status messenger ni kitu he.. he..
on2hood: “SIPAT JALMA DUMASAR KANA RUPA-RUPA HITUTNA” ha.. ha… hebatnya
piew broo: kumaha kitu?
on2hood: Jalma nu jujur (Jalma nu daek ngaku mun geus hitut)
Jalma belegug (Jalma nu nahan hitut mangjam-jam lilana)
on2hood: lanjut teu yeuh
piew broo: siap mang
on2hood: Jalma nu berwawasan (Jalma nu apal iraha kuduna hitut)
Jalma nu misterius (Jalma nu hitut tapi batur euweuh nu nyahoeun)
Jalma nu sok gugup (Jalma nu ujug-ujug nahan hitut mun keur hitut)
Jalma nu percaya diri (Jalma nu yakin yen hitutna seungit)
Jalma nu sadis (Jalma nu hitut bari dibekep ku leungeun tuluy dibekepkeun ka irung batur)
Jalma nu isinan (Jalma nu hitutna teu disada tapi ngarasa isin sorangan)
Jalma nu strategic (Lamun hitut sok bari seuri ngagak-gak meh nutupan sora hitutna)
Jalma nu bodo (Lamun geus hitut tuluy narik napas keur ngagantian hitutna nu kaluar)
Jalma nu pedit (Lamun hitut dikaluarkeun saeutik-saeutik nepi ka disada tit..tit..tit…)
piew broo: lanjut dai atuh mang
on2hood: Jalma nu sombong (Jalma nu sok ngambeuan hitutna sorangan)
Jalma nu ramah (Jalma nu sok resep ngambeuan hitut batur)
Jalma nu tara gaul (Mun hitut sok bari nyumput)
Jalma nu sakti (Mun hitut bari make tanaga dalem)
Jalma nu pinter (Jalma nu bisa nyirian hitut batur)
Jalma nu sial (Mun hitut kaluar jeung bukur-bukurna…)
piew broo: ha.. ha…
piew broo: termasuk nu mana nte mang
BUZZ!!!
on2hood: Jalma nu strategic (Lamun hitut sok bari seuri ngagak-gak meh nutupan sora hitutna)
piew broo: lamun jelema nu bari hitut na ngakak bari kabur naon mang
on2hood: Jalma nu teu boga kaera ha… ha…
piew broo: ha.. ha… geus mang cape seuseurian wae yeuh
piew broo: bener yeuh mang
piew broo: maaf abi mh bari hitut maca na ha.. ha..
on2hood: ha… ha…
Filed under: Dasar Kehed |


text:
Transformasi Laplace
Transformasi Laplace nyaéta hiji téknik pikeun nyederhanakeun masalah dina hiji sistem anu ngandung asupan (input) sarta kaluaran (output), kalayan ngalakonan transformasi ti hiji domain ka domain séjénna.
Dina matematika wanda transformasi ieu mangrupa hiji konsép anu penting minangka bagian tina analisis fungsional, anu bisa mantuan dina ngalakonan analisa sistem invarian-waktu linier, kawas rangkéan éléktronik, osilator harmonik, pakakas optik sarta sistem-sistem mékanik. Ku cara nganyahokeun gambaran (déksripsi) matematika atawa fungsional basajan ti input atawa output hiji sistem, transformasi Laplace bisa méré déeskripsi funsional alternatif anu sakapeung bisa nyederhanakan prosés analisis.
Dina sistem fisik sabenerna transformasi Laplace mindeng dianggap minangka hiji transformasi ti domain-waktu (di mana input sarta output dipikaharti salku fungsi tina waktu) ka domain-frékuénsi (di mana input sarta kaluaran kasebut ditempo salaku fungsi tina frékuénsi sudut kompléks, atawa radian pér hijian waktu. Transformasi ieu henteu ngan nyadiakeun cara dasar séjén pikeun mikaharti gawéna hiji sistem, tapi ogé sacara drastis ngurangan karumit itungan matematika anu diperlukeun dina nganalisis hiji sistem.
Transformasi Laplace ngabogaan peran penting dina aplikasi-aplikasi dina widang fisika, optik, rékayasa listrik, rékayasa kadali, pamrosésan sinyal.
Ngaran transformasi ieu dicokot tina ngaran Pierre-simon Laplace, saurang ahli matematika jeung astronomi anu ngagunakeun téknik transformasi ieu dina hasil karyanya. Sabenerna téknik ieu kapanggih saméméhna ku Leonhard Euler, saurang ahli matematika prolific Swiss dina abad kedelapanbelas.
Définisi formal[édit | édit sumber]
Transformasi Laplace ti hiji fungsi f(t), anu ditetepkeun pikeun kabéh niléy t riil kalayan t ≥ 0, nyaéta fungsi F(s), anu ditetepkeun sabagé:
- F(s) = \mathcal{L} \left\{f(t)\right\} =\int_{0^-}^\infty e^{-st} f(t)\,dt.
Wates handap 0^- nyaéta kapondokan tina \lim_{\epsilon \rightarrow +0} -\epsilon \ sarta mastikeun inklusi ti sakabéh fungsi bungin Dirac \delta (t) \ dina 0 lamun aya hiji impuls dina f(t) dina 0.
Sacara umum paraméter s boga ajén kompléks:
- s = \sigma + i \omega \,
Wanda transformasi integral ieu ngabogaan sajumlah sipat anu ngajadikeun ieu transformasi kacida kapaké pikeun analisis sistem dinamik liniér. Kapinunjulan utama tina cara ieu téh nyaéta ngarobah prosés diferensiasi jadi pakalian sarta integrasi jadi babagian, kalawan ayana s (Hal ieu jiga fungsi logaritma anu ngarobah operasi pakalian sarta babagian jadi pajumlahan jeung kukurangan). Parobahan persamaan integral sarta diferensial jadi wangun polinomial nyederhanakan prosés ditimukeunana jawaban masalah.


text:
Maca seratan Pa Dodo Widarda, S.Ag., M.Hum, salaku anu ngararancangan kawijakan Sumedang Puseur Busaya Sunda (SPBS), ngeunaan Orientasi Sumedang Puseur Budaya Sunda anu dipedalkeun ku Kabar Priangan. Ieu seratan ngaguar ngeunaan pakaitna nasib Sumedang ka hareupna reujeung Sumedang Puseur Budaya Sunda (SPBS). Ku ayana sababaraha poroyék gedé anu keur dipigawé di Sumedang, nyaéta poroyék jalan tol Cisumdawu, bendungan Jatigedé katut Bandar Udara Kertajati di Majalengka katut pangwangunan Jatinangor anu bakal jadi pangrojong kana pangwangunan dayeuh Bandung, bakal mawa akibat anu goréng ka Sumedang. Pikeun nyingkahan akibat anu goréng ieu, salasahijina dijieun program Sumedang Puseur Budaya Sunda (SPBS). Ieu program dijieun supaya dayeuh Sumedang téh jadi tempat pangjugjugan pikeun urang luar Sumedang. Sanajan geus aya jalan tol, henteu ngakibatkeun urang luar embung ngajugjug dayeuh Sumedang.
Jadi, pokona program SPBS mah kumaha supaya dayeuh Sumedang téh jadi dayeuh pangjugjugan. Jalma-jalma ti luar Sumedang ngahaja datang ka Sumedang kusabab aya anu dideugdeug. Ngan anu jadi masalahna, tacan aya wujud anu nyata ngeunaan program SPBS ieu. Nepikeun ka ayeuna tacan aya janggélékna éta program téh. Masalah séjénna, ngeunaan jalan anu dipaké pikeun ngajugjug ka tempat pangjugjuganana. Nempo kana kanyataan ayeuna, jalan-jalan di Sumedang katempo garoréngna.
Hiji hal anu bisa dijadikeun cekelan, cenah sanggeus Bupati katut réngrénganana pindah ka ngantorna ka tempat anu anyar di Induk Pusat Pemerintahan, Gedong Negara anu salila ieu dipaké pikeun ngantorna Bupati Sumedang bakal dijadikeun puseur kagiatan budaya. Sagala kagiatan budaya dipuseurkeun di Gedong Nagara ieu. Kari nungguan waé ketak saterusna. Ngeunaan jalan, mudah-mudahan waé sanggeus jalan tol bisa dipaké mah jalan di Sumedang téh moal babari raruksak kusabab kaliwatan waé ku mobil galedé.


text:
Alhamdulillah,Urang sadayaan tiasa nyangga keun Rekaman Kajian Rutin tina bahasa sunda anu medar kitab Bulughul Maram Karya Al-Iman Ibnu Hajar Al-Asqolani anu nyandak kitab syarah ti dua Kitab nyaeta Kitab Taudhihul Ahkam Karya Syaikh Abdullah Albassam Rahimahullah sareung Kitab Fathu Dzil Jalali wal Ikram Karya Syaikh Muhammad bin Sholih Al ‘Utsaimin Rahimahullah. Anu di sanggakeun ku Al-Ustadz Abu Haidar Assundawy Hafidzohullah Kangge kaum Dangu anu domisili di cililin, manapa, cihampelas, rongga cipanji, citapen, cipatik, batujajar, cimahi sareung sabudeureunana tiasa ngahadiran kajian secara langsung dina dinteun selasa sonteun Tabuh 16:30 di masjid umar ibnul khatab selacau Bandung Barat.
Kangge Parawargi anu teu tiasa dongkap tiasa ngadangaukeun siaran langsungna ngalangkungan radio rodja bandung 1476 AM atanapi streaming live.radiorodjabandung.com
Mugiya janteun manfaat.
tisa oge ngalangkunga di :
FB : facebook.com/Rodja.Bandung
Twitter : twitter.com/radiorodjabdg
Parawargi tiasa ngadownload kumpulan kajian ti kajian di luhur http://radiorodjabandung.com/radiorodjabdg/syarh-bulughul-maram-bhs-sunda-ustadz-abu-haidar-assundawy/
Podcast: Play in new window | Download


text:
Dina Lapak
Fiksimini Basa Sunda
Fikmin # Rangkai #
Ngahaja baheula nyieun masjid jeung madrasah teh lebah dinya, pedah aya cinyusu nu tara saat sanajan halodo, salianti cinyusu ti girang aya solokan leutik nu caina herang ngagenclang, jadi matak pikabetaheun mun barudak ulin memeh ngaji. sanajan masjid leutik camperenik tapi buruanana lega tumaninah paragi pangulinan barudak memeh ngaji di rangkai madrasah nu geus ampir lima taun teu anggeus-anggeus.
Unggal taun buruan madrasah teh sok dipake shalat ‘Ied, tadi ge ampir kabeurangan ka pangsolatan teh, jamaah geus pinuh bari khusu’ nembangkeun takbir, karek ge gek diuk, panitia geus ngumumkeun yen alhamdulillah taun ayeuna Qurban di lembur urang aya kana 23na sapi.
aki-aki gigireun ngaharewos
“ari Qurban unggal taun puluhan, ari rangkai madrasah teu anggeus-anggeus mangtaun-taun”


text:
Carangka • Euleuh-Euleuh • Ahad, 23 Séptémber 2012 20:15
(SundaNews, Bandung) Soré bieu lapang Street Soccer Bawet nu perenahna di handapeun flyover Pasupati harénghéng ku seuri akey-akeyan. Anu sareuri téh anu lalajo méngbal. Lantaran, anu maénna tim béncong diadu pangabisa jeung Tim Nasional Sepakbola Indonesia nu baris tandang dina kompetisi Homeless world Cup (HWC) di Méksiko 6-14 Oktober, Bandung, Jawa Barat, Ahad (23/9/2012).
Saacan miang ka Meksiko, timnas HWC Indonesia nyieun nazar méngbal salila 24 jam rék ngalawan rupaning tim futsal ti sabudeureun kota Bandung. Sababaraha pamaén kungsi kejang otot alatan méngbal teu eureun-eureun.
“Tapi pas ningali nu lalajo beuki loba, dumadak calageur deui” ceuk Karmala, Humas tim Rumah Cemara nalika ditepungan SundaNews di lapangan méngbal.
Timnas HWC Indonesia miluan kompetisi nu kadua kalina. Dina taun kamari di Perancis, timnas HWC Indonesia meunang mangpirang préstasi punjul batan tim séjén.
Salian ti asup réngking ka-6 tina 78 nagara pamilon, asup ogé jadi “Best New Comer Team”, tur kaptén tim nu diluluguan ku Ginan Koesmayadi, jadi “Best Player”. Kiwari Indonesia nyepeng posisi ka-22 dina HWC, sedeng posisi ka-1 masih dicepeng kénéh ku Brasil.
HWC sorangan mangrupa hiji kompetisi méngbal internasional taunan nu ngahijikeun leuwih tina 300 rébu urang nu boga pasualan nu patali jeung tunawisma tur dimarjinalkeun ku lingkunganana. Acara HWC ngan méré sakali kasempetan pikeun hiji jalma ngawakilan nagarana tur pikeun ngarobah kahirupanana.
Hanjakalna timnas HWC nu kudu miang dina Oktober hareup, masih miboga karerepet jeung waragad pikeun ongkosna. Hal sarupa ogé karandapan ku timnas HWC dina taun kamari.
Salah sahiji cara pikeun nutupan waragad timnas HWC, Rumah Cemara salaku National Organizer, ngayakeun mangpirang acara. Salah sahijina ’Gerakan#1000untuk1’.
‘Gerakan#1000untuk1’ mangrupa hiji kampanye pikeun masarakat Indonesia nyisihkeun duit sarébu pérak (Rp1000) pikeun ngamodalan miangna timnas. Saukur diperelukeun 500 rébu urang, pikeun nyumponan waragad Rp500juta geusan miangna timnas HWC.
Kiwari tina gerakan tur sponsor nu milu ngabantuan timnas HWC geus kakumpul waragad Rp325juta.
“Masih aya kakurangan pikeun ngajejegan jadi Rp500juta. Tapi mudah-mudahan katutup ti sababaraha sponsor. Dipastikeun timnas HWC baris milu jadi patandang” teges Karmala.
Pikeun acara HWC di Meksiko, Rumah Cemara salaku organizer Timnas Indonesia HWC 2012 baris nginditkeun dalapan pamaén, hiji palatih, tur hiji ménéjer. Timnas HWC sorangan dipilih tina kompetisi League of Change atawa Liga Perubahan nu réngsé digelar Fébruari kamari.
Pamaén nu kapilih datangna ti lima provinsi; Anton Sugiri jeung Suherman (Jawa Barat), Moses Manhutu jeung Anton Sugiri (DKI Jakarta), Doni Arisetyawan (Jawa Timur), Farid (Sulawesi Selatan), tur M Iqbal (Sumatera Utara). Tina dalapan urang pamaén, opat pamaen ODHA (Orang Dengan HIV/AIDS), saurang keur terapi methadon, tur tilu urang séjénna minangka wawakil masarakat miskin kota.
Pikeun méré sumanget, tur ngasakkeun téknik méngbal, pamaén senior Persib Bandung jaman taun 80-an; Yudi Guntara méré coaching clinic. Dina éta acara, Yudi saeutikna mere genep téknik nyerang tur nahan lawan dina trik méngbal futsal.
“Sanajan katara basajan, tapi éta téknik penting pisan dina Futsal. Simkuring meunang éta téknik ogé ti Yusuf Bahtiar. Mudah-mudahan aya bawaeun pas nyinghareupan kompetisi...” Ceuk Yudi, saréngséna mengbal jeung timnas HWC.
Salian ti Yudi Guntara, pamaén nu kungsi jadi pasukan Persib, Marcio Souza milu méré sumanget ka timnas, ku cara maén bareng. Sanajan teu ngaluarkeun sakabéh kamampuh méngbal, hadirna Souza di lapangan méré sumanget ka timnas pibekeleun nyinghareupan musuhna dina kompetisi nu bakal disorang.
Tangtuna kiwari nu kudu dirojong ku masarakat Indonesia, saéstuna méré bantuan waragad pikeun timnas, sangkan bisa indit ka Meksiko. Salila ieu, timnas HWC bisa inditna lain alatan bantuan pamaréntah, tapi bantuan sakumna masarakat Indonesia.
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09